
ALEGERILE  EPISCOPALE 


Sufletul  parohiei  este  preotul,  iar  sufletul  eparhiei 
episcopul.  Dela  acesta  pleacă  iniţiativele  salutare, 
bunele  îndemnuri  şi  nţeleptele  poveţe  pentru  o  rod¬ 
nică  viaţă  duhovnicească  a  credincioşilor.  Mintea 
lui  îndrumă,  inima  lui  însufleţeşte,  voinţa  lui  stărui¬ 
toare  împinge  clerul  şi  poporul  spre  înfăptuiri  cre¬ 
ştineşti  —  iar  ochiul  lui  ager,  care  vede  departe, 
supraveghează  cu  o  neostenită  trezvie  toată  viaţa 
obştească  din  cuprinsul  eparhiei. 

Totul  trebue  să  pornească  dela  el  —  şi  să  se 
întoarcă  la  el,  pentru  control. 

Când  eparhia  are  un  vlădică  înţelept,  harnic  şi 
devotat  cu  un  cuvânt:  conştient  de  înalta  sa  che¬ 
mare,  viaţa  bisericească  se  desfăşoară  în  ritm  normal 
şi  binefacerile  acesteia  se  răsfrâng  asupra  întregii 
vieţi  obşteşti. 

Judecată  în  lumina  acestui  incontestabil  adevăr, 
orice  vacanţă  episcopală  trebue  să  inspire  cele  mai 
justificate  îngrijorări,  conducătorilor  bisericeşti  şi 
politici  deopotrivă. 

O  eparhie  fără  episcop  însemnează  o  casă  fără 
stăpân,  o  obşte  fără  cârmuitor,  o  turmă  cuvântătoare 
fără  păstor  sufletesc. 

In  lipsa  episcopului  zelul  misionar  al  preoţimii 
scade,  disciplina  ei  nesupraveghiată  se  înmoae,  viaţa 


î 

duhovnicească  a  credincioşilor  se  sterilizează,  iar 
viaţa  lor  morală  intră  în  zodia  anarhiei  care-şi  pro¬ 
iectează  inevitabilele  ei  primejdii  pe  ecranul  mai 
îndepărtat  sau  mai  apropiat  al  viitorului.  De  aceea 
legiuitorul  s’a  arătat  înţelept  şi  prevăzător,  când  a 
orânduit,  ca  vacanţele  episcopale  să  fie  de  cât  mai 
scurtă  durată.  El  a  înţeles  primejdiile  pe  cari  le 
implică  aceste  vacanţe  şi  a  căutat  să  le  înlăture. 

Intr’adevăr,  potrivit  articolului  121  din  Statutul 
pentru  organizare  a  Bisericii  ortodoxe  române,  nici  o 
eparhie  nu  poate  rămânea  văduvită  mai  mult  ca  trei 
luni  de  zile.  In  acest  răstimp  trebue  să  se  aleagă 
neapărat  noul  episcop.  Sfântul  Sinod  —  de  acord  cu 
Ministerul  Instrucţiunii  şi  al  Cultelor  e  chemat  să 
se  îngrijească  de  împlinirea  acestei  porunci. 

Ei  bine,  scaunul  vlădicesc  al  Caransebeşului  e 
văduvit  de  trei  luni,  al  Ismailului  de  mai  bine  de  un 
an,  iar  al  Huşilor  de  aproape  doi  ani  de  zile  şi  gu¬ 
vernul  abia  acum  pare  că  se  gândeşte  la  între¬ 
girea  lor. 

Desigur  Sfântul  Sinod  a  făcut  la  timp  paşii  ne¬ 
cesari  pentruca  scaunele  vlădiceşti  văduvite  să  fie 
întregite  în  terminul  prevăzut  de  lege.  Dar  cuvântul 
din  urmă  în  această  chestiune  îl  are  guvernul;  iar 
guvernul  a  tratat  chestiunea  şi  de  astădată  cu  super¬ 
ficialitatea  şi  dispreţul  care  caracterizează  pe  po- 
-liticianii  noştri  ordecâteori  sunt  chemaţi  să  soluţio¬ 
neze  o  problemă  de  natură  spirituală. 

Intr’adevâr  nici  o  pricină  serioasă,  nici  un  in¬ 
teres  superior  nu  se  opunea  şi  nu  se  opune  între¬ 
girii  eparhiilor  vacante.  Dimpotrivă:  toate  motivele, 
de  ordin  legal,  bisericesc,  cultural  şi  politic  cereau 
ca  aceste  eparhii  să-şi  primească  titularii  lor  la 
timp  —  pentruca  viaţa  sufletească  a  credincioşilor 
să  nu  se  distrame  prin  interegnul  episcopal  de  prea 
lungă  durată. 

Şi  totuşi,  guvernul  —  în  loc  să  respecte  pur  şi 
simplu  legea,  pe  care,  dacă  nu  ne  înşelăm,  a  jurat 
—  ridică  discret  flamura  gândului  de  a  schimba 

această  lege,  stârnind  în  felul  acesta  agitaţii  şi  fră¬ 
mântări  în  mijlocul  credincioşilor  sătui  până’n  gât 
de  efectele  dezastruoase  ale  sportului  legislativ  în 
care  se  complac  cârmuitorii  noştri  vremelnici. 

Dar  credeţi  că  se  cere  modificarea  Statutului 
de  organizare  a  Bisericii  ortodoxe  române  din  mo¬ 
tive  de  ordin  bisericesc?  Doamne  fereşte!  Sunt  la 
mijloc  interesele  meschine  ale  oamenilor  veacului 
acestuia!  Unii,  mai  „diplomaţi",  trag  cu  ochiul  numai 
fără  să-şi  explice  gândul  —  româneşte.  Alţii,  mai  sin¬ 
ceri,  şi-l  mărturisesc:  Cică  actualii  membrii  ai  Con¬ 
gresului  naţional  bisericesc  —  în  majoritatea  lor  — 
ar  avea  o  anumită  culoare  politică,  prea  puţin  na-  . 
ţional-ţărănistă,  fapt  care  ar  prejudeca  rezultatul 
unor  alegeri  episcopale.  De  aceea  se  vântură  ideea 
modificării  legii  sau  a  disolvării  adunărilor  epar¬ 
hiale  şi  implicit  a  congresului  [parc  ar  fi  vorba  de-un 
consiliu  comunal!]  şi  a  unor  nouă  alegeri,  pentruca 
din  noile  urne  să  iasă  eventual  un  congres  de  altă 
culoare  politică. 

Ei  bine,  acest  joc  al  politicei  frivole  este  inad¬ 
misibil  în  Biserică,  fiindcă  este  de-a  dreptul  criminal. 
Este  inadmisibilă  frivolitatea  cu  care  guvernanţii 
noştri  vor  să  pună  modificarea  legii  bisericeşti  în 
funcţie  de  efemerele  lor  interese  politice.  Deaceea, 
împotriva  ei  protestăm  cu  toată  tăria  conştiinţei 
noastre  bisericeşti. 

Biserica  ortodoxă  este  instituţia  sfântă  cu  rân¬ 
duielile  sale  zidite  pe  principiile  neperitoare  ale 
Evangheliei.  Nici  legile  care-i  încadrează  viaţa  admi¬ 
nistrativă  externă  nu  şi  le  schimbă  în  fiecare  an, 
după  uzanţele  statului  modern  [românesc].  Legea  de 
organizare  a  Bisericii  noastre  no  fi  ea  desăvârşit 
de  „bună  şi  sfântă  şi  dreaptă" ;  ea  îşi  va  da  însă 
rodurile  sale  bune,  dacă  oamenii  chemaţi  s’o  aplice 
o  vor  aplica  sincer  şi  nu  cu  gânduri  ascunse,  străine, 
sau  chiar  potrivnice  marilor  interese  ale  poporului 
credincios. 

Dar  simultan  cu  protestul  pe  care-1  îndreptăm 
împotriva  uneltirilor  factorilor  politici,  să  ni  se  dea 

voie  să  regretăm  măcar,  că  se  găsesc  cercuri  preo¬ 
ţeşti,  cari  în  loc  să  ceară  energic  pur  şi  simplu 
respectarea  legii  şi  întregirea  eparhiilor  vacante  în 
terminul  legal,  cer  şi  ele  modificarea  acestei  legi  în 
sensul  care  ar  leza  profund  însuşi  principiul  central 
al  organizării  noastre  bisericeşti:  autonomia.  Ori 
apoi,  când  nu  fac  acest  lucru,  pretind  ca  viitorul, 
sau  viitorii  episcopi  ai  Ardealului,  să  fie  din  Vechiul 
Regat,  pentrucă  „Ardealul  a  trimis  destui  vlădici  pe 
seama  eparhiilor  regăţene“. 

Am  mai  spus-o  şi  spunem :  Ardealul  n’a  „trimis" 
nicăiri  nici  un  vlădică.  Episcopii  de  origină  ardeleană 
cari  păstoresc  eparhii  din  Vechiul  Regat  nu  au  fost 
„trimişi",  ci  aleşi  în  vârtutea  legii  existente,  de  Co¬ 
legiul  electoral.  Nu  e  deci  cazul  de  a  pretinde  o 
reciprocitate.  De  altfel  circulaţia  valorilor  e  liberă 
în  Biserică,  chiar  şi  când  e  vorba  de  alegeri  epis¬ 
copale.  Colegiul  electoral  n’are  decât  să  aleagă  pe 
seama  eparhiilor  vacante  din  Ardeal  episcopi  din 
Vechiul  Regat.  Fireşte,  dacă  crede  că  acest  lucru 
este  şi  folositor  —  nu  numai  aşa,  de  dragul  reci¬ 
procităţii... 

Evident,  nici  prin  gând  nu  ne  trece  să  facem 
răspunzători  pentru  întârzierea  întregirii  eparhiilor 
vacante  în  primul  rând  pe  oamenii  Bisericii,  cari 
—  în  legătură  cu  această  chestiune  —  găsesc  de 
cuviinţă  să  discute  în  presă  oportunitatea  modificării 
legii  bisericeşti.  Marii  vinovaţi  sunt  conducătorii  po- 
<  litici,  toţi  câţi  sau  perindat  pela  conducerea  ţării 
dela  văduvirea  eparhiilor  de  Huşi  şi  Ismail  încoace, 
miniştrii,  cari  dupăce  şi-au  bătut  joc  de  preoţime 
martirizându-o  cu  ofense  aduse  dela  tribuna  camerii 
şi  cu  nesfârşita  serie  de  curbe  la  salarul  ei  astăzi 
aproape  inexistent,  ţin  cu  orice  preţ  să-şi  bată  joc 
şi  de  sufletul  credincioşilor,  refuzându-le  pe  condu¬ 
cătorii  lor  duhovniceşti,  pe  episcopi. 

Ei  sunt  marii  vinovaţi,  cari  din  dispreţ  faţă  de 
Biserica  neamului  care  nu  vrea  să  se  pună  în  slujba 
meschinelor  lor  interese  şi  dintro  complectă  opa¬ 
citate  faţă  de  înaltul  rost  al  Bisericii  ca  purtă- 

toare  a  steagului  idealist  în  mijlocul  poporului,  au 
călcat  legea  pe  care  aveau  datoria  s’o  respecte. 

Fireşte,  motivele  de  mai  sus,  fiindcă  erau  ru¬ 
şinoase,  au  fost  iscusit  mascate  în  ochii  ţării,  cu  pa¬ 
ravanul  economiilor  bugetare.  S’a  spus  anume : 

„N  avem  bani,  prin  urmare  nu  putem  dispune  între¬ 
girea  eparhiilor  vacante11.  Şi  ceice  pronunţau  acest 
refren  —  dând  din  umeri  cu  vădită  ipocrizie  — 
aveau  pretenţia  să  fie  crezuţi  pe  cuvânt.  —  Nu  sunt 
bani  pentru  Biserică,  dar  sunt  pentru  plimbările  pe 
cât  de  sterile  pe-atât  de  costisitoare  ale  favoriţilor  % 
regimului;  nu  sunt  bani  pentru  Biserică,  dar  se 
găsesc  pentru  cursele  de  cai;  nu  sunt  bani  pentru 
Biserică,  dar  se  găsesc  destui  pentru  demon¬ 
straţiile  politice  cu  cari  conducătorii  noştri  ză¬ 
păcesc  şi  anarhizează  lumea  dela  sate ;  nu  simt 
bani  pentru  Biserică,  dar  sunt  atunci  când  e  vorba 
să  umple  buzunarele  fără  fund  ale  „romim anilor" 
şi  „palaelibuşilor"  lui  Seletzky!1  Ei,  bine,  scandalul 
acesta  trebue  să  înceteze!  Şi  dacă  până  acum  nu 
s’a  zugrăvit  în  parlamentul  ţării  această  realitate 
tristă,  potrivită  să  prefaţeze  o  epocă  de  anarhie 
[culoarea  anarhiei  nu  importă !],  gestul  trebue  făcut 
cât  mai  grabnic  şi  cât  mai  răspicat,  pentruca  lumea 
să  se  desmeticească  până  nu  e  prea  târziu.  Şi 
Preasfinţiţii  membrii  ai  Sfântului  Sinod,  împreună 
cu  parlamentarii  membri  ai  Congresului  naţional- 
bisericesc,  au  în  primul  rând  cuvântul.  Căci  e  dea- 
dreptul  revoltător,  ca  o  instituţie  de  importanţa  Bi¬ 
sericii  ortodoxe  să  fie  tratată  cu  atâta  uşurinţă  şi 
dispreţ  din  partea  cârmuitorilor  noştri  politici. 

Iar  până  la  deschiderea  parlamentului,  forul  în 
drept  să  convoace  colegiul  electoral  chemat  să  de¬ 
semneze  pe  noii  episcopi  ai  eparhiilor  văduvite, 
pentruca  situaţia  păgubitoare  pentru  viaţa  duhovni- 


1  Ah.  dacă  ar  fi  vorba  de  întregirea  sau  chiar  de  înfiinţarea  vre-unei 
eparhii  minoritare,  cât  de  repede  ar  merge  treaba  şi  cât  de  repede  s'ar 
găsi  banii  necesari  în  vistieria  statului !  Fiindcă  Bisericile  minoritare  nu 
sunt  „dominante"  [citeşte:  dominate  !]  şi  —  respectându-li  se  autonomia  din 
.partea  statului  —  ele-şi  pot  orândui  treburile  nestingherite  de  nimeni. 

ceaşcă  a  acestor  eparhii  să  se  curme  cu  un  ceas 
mai  de  vreme. 

Pretindem  acest  lucru  în  primul  rând  în  inte¬ 
resul  eparhiei  Caransebeşului  —  cu  o  situaţie  spe¬ 
cială  şi  prin  faptul,  că  titularul  acestei  eparhii  are 
sarcina  de  a  păstori  şi  pe  fraţii  noştri  rămaşi  în 
Banatul  jugoslav.  Altfel,  dacă  factorii  politici  vor 
continua  să  nesocotească  Statutul  de  organizare  al 
Bisericii  noastre  şi  interesele  duhovniceşti  ale  cre¬ 
dincioşilor  ei  din  cel  mai  primejduit  colţ  al  ţării. 
Mitropolia  Ardealului  —  întrucât  e  direct  interesată 
—  se  va  vedea  silită  să-şi  facă  datoria.  Ea  se  va 
vedea  constrânsă  —  chiar  împotriva  celorce  cred 
că  Biserica  neamului  este  o  moşie  politică  —  să-şi 
convoace  Congresul  şi  să  ia  măsurile  necesare 
pentru  alegerea  noului  episcop  al  Caransebeşului. 

Statul  nu  are  nici  un  interes  să  împingă  lucrurile 
până  la  această  soluţie.  Şi  guvernanţii,  cari  întâm¬ 
plător  reprezintă  Statul,  şi  mai  puţin.  Dacă  totuşi 
ţin  s’o  vadă  şi  pe  asta  —  o  vor  vedea.  Fiindcă  in¬ 
teresele  Bisericii  şi  ale  neamului  trebue  să  primeze. 

Prof.  NICOLAE  COLAN 


LÂMURIRI  noua  privitoare 

LA  REVOLUŢIA  LUI  HORIA 

(Urmar  3] 

Al  doilea  care  merge  în  persoană  să  liniştească 
poporul  înfuriat  e  însuşi  părintele  sufletesc  al  Ro¬ 
mânilor  ortodocşi:  episcopul  Nichitici,  însoţit  de  se¬ 
cretarul  său  braşoveanu  Dimitrie  Eustatievici,  care 
studiase  în  Chievul  Rusiei  şi  ajunse  pe  urmă  di¬ 
rector  al  şcoalelor  neunite  din  principatul  Ardea¬ 
lului.1  In  11  Noemvrie  soseşte  în  Miercurea,  unde 
se  adunase  multă  lume,  fiind  târg  de  ţară.  In  două 
locuri  ceteşte  poporului  patenta  guvernului  pentru 
pace  şi  îi  spune  să  nu  dea  nici  o  credinţă  afirma¬ 
ţiilor  revoluţionarilor,  căci  sunt  cuvinte  deşerte 
fără  temeiu.  Tot  astfel  grăi  şi  în  Alba-Iulia  unde 
mulţimea  satelor  venise  la  târgul  săptămânal.  întors 
la  Sebeş,  unde  poposea  comisarul  Bruckenthal,  dă 
o  nouă  circulară,  în  16  Noemvrie  cătră  protopopi 
în  care  zice  într altele: 

„Horia,  căpetenia  rebelişilor,  nu  încetează  a  face 
răutate  şi  minciuni  cari  sunt  împotriva  lui  Dumnezeu 
şi  împăratului  şi  împotriva  legii  şi  bisericii  şi  bla- 
gosloveniei  vlădiceşti.  Deci  noi  cu  numele  împăra¬ 
tului  poruncim,  că  nici  un  român  să  nu  îndrăznească 
a  asculta  minciunile  lui  Horia,  nici  să  meargă  la  el, 
nici  la  adunarea  lui,  nici  să  dea  ajutor  lui,  nici  oa¬ 
menilor  lui,  nici  pe  ascuns  nici  în  arătare".2  Unii 
protopopi  ca  Iosif  Adamovici  din  Abrud  cercetează 
satele  din  jurul  Abrudului  şi  valea  Arieşului,  preoţii: 
popa  Gheorghe  din  Băcia  pe  valea  Streiului,  popa 
Solomon  din  Vişca  în  jurul  Iliei  de  pe  Mureş,  în¬ 
cearcă  să  potolească  spiritele  revoltate,  şi  în  parte 


'  Ibid.,  p.  165. 

*  Ibid..  p.  278. 

reuşesc  fiind  oameni  cu  influenţă.1  Astfel  ni  se 
spune  într’un  ziar  francez  contemporan,  probabil 
Gazette  de  France  din  1785,  că:  „Un  preot  lu¬ 
minat,  anume  Adamovici,  dete  un  preafrumos 
exemplu  colegilor  şi  credincioşilor  săi.  Capii  res- 
culaţilor  voiau  să-l  tragă  pe  partea  lor  sub  pretext 
că  împăratul  ar  fi  poruncit  exterminarea  nobilimii 
ungare.  Acest  preot  demn  le-a  răspuns:  „Eu  nu  am 
asemenea  ordine  dela  superiorul  meu,  nici  verbal, 
nici  scris.  Eu  ştiu  că  împăratul  e  un  principe  prea 
uman,  pentru  a  crede  că  el  a  dat  asemenea  ordine. 
Presupunând  chiar,  că  intenţiunea  împăratului  a 
fost  de  a  vă  ajuta,  îmi  este  imposibil  a  crede  că 
va  însărcinat  cu  ordine  aşa  sângeroase,  care  sunt 
diametral  opuse  religiunii  şi  caracterului  său  uman. 
Fără  a  asculta  mai  mult  propunerile  voastre,  vă 
declar,  că  nici  eu,  nici  parohienii  mei  nu  vor  con¬ 
tribui  cu  nimic  la  izbânda  planurilor  voastre'1.  îm¬ 
păratul  fiind  informat  despre  purtarea  acestui  preot 
a  ordonat  comisarului  imperial  ca  să-i  remită  o  de¬ 
coraţie  de  aur  cu  chipul  său  împărătesc. 2 

Iar  preotul  Gavril  Ighian  —  pe  urmă  protopop 
la  Zlagna  şi  candidat  de  episcop  la  1846,  —  din 
Baia  de  Criş  [=  Ofenbaia]  a  liniştit  aici  poporul  de 
n’a  distrus  clădirile  oficiale  ale  domeniului  fiscal, 
a  scăpat  viaţa  şpanului  Daniel  Horetsim  şi  a  fa¬ 
miliei  sale,  care-i  dă  în  26  Martie  1787  un  act  de 
recunoaştere,  aprobat  Ia  1817  de  un  alt  slujbaş  al 
minelor  de  acolo.3  Alţii,  ca  protopopii  din  Trestia 
şi  Hondol,  am  văzut  ce  pot  face  şi  cum  respund 
vlădicului  lor.4 


1  Ibid..  p.  278.  —  Un  alt  preot  grăniţeresc  din  Băcia:  Mihai  e  are¬ 
stat  în  Noemvrie  1784  în  temniţa  din  Hunedoara  împreună  cu  popa  Dumitru 
din  Cinciş,  Ibid.,  p.  195  n.  1. 

"■  Tezaur  de  monumente  istorice  pentru  România,  III  Bucureşti, 
1864  pg  364. 

*  Revista  „Transilvania",  XIII,  Sibiu,  1882,  pg.  32. 

*  Ibid.,  p.  371  n.  1.  —  Comisarul  M.  Bruckenthal,  în  raportul  său  27 
Noemvrie  1784  scuză  pe  episcopul  Nichitici,  că  n’a  mers  mai  de  vreme  în 
mijlocul  răsculaţilor  din  Zarand,  dar  se  temea  să  nu  cadă  în  vre-o  cursă. 

Din  Sebeş  episcopul  trece  la  Orăştie,  apoi  la 
Deva,  unde  în  aceste  oraşe  adună  din  fiecare  sat 
preotul  şi  2 — 3  oameni,  cărora  le  cuvântează  să 
asculte  de  poruncile  guvernului  şi  să-şi  îndeplinească 
obligaţiile  iobăgeşti.  Preoţii  recalcitranţi  şi  bănuiţi 
armata  să-i  aresteze.  La  cererea  vicecomitelui  şi  a 
nobililor  din  jud.  Hunedoara  trimite  la  comisarul 
Bruckenthal  din  Sebeş  pe  protopopul  Ion  Popovici 
din  Hondol,  fost  vicar  episcopesc  şi  contra  can¬ 
didatul  lui  Nichitici,  să-l  ţină  acolo,  până  se  va  su¬ 
prima  revoluţia,  fiindcă  nu-i  om  de  încredere. 

Episcopul  Nichitici  din  Orăştie  adresează  pro¬ 
topopilor  săi  încă  o  circulară  [19  Noemvrie]: 

„Pentruca  datoria  fieşte-căruia  preot  totdeauna 
şi  mai  vârtos  în  post,  a  petrece  în  parohia  sa  şi  a 
îngriji  pentru  mântuirea  sufletului  său  şi  a  popore- 
nilor  săi,  cu  pocăinţe  şi  cu  fapte  bune,  îndreptând 
viaţa  sa  şi  a  poporenilor  săi,  pentru  aceea  poruncim 
tuturor  protopopilor  şi  preoţilor  din  toate  satele, 
singur  mergând  vestească  preoţilor,  ca  să  păzească 
parohia  sa,  învăţând  norodul,  ca  să  fie  în  linişte,  în 
pace,  în  fapte  bune  creştine,  întru  ascultarea  porun¬ 
cilor  guvernului  şi  domnilor  săi,  păzindu-se  de  tot 
răul,  de  umblarea  încoace  şi  încolo,  de  întâlnirea 
cu  alţi  preoţi  şi  de  vorbiri  fără  de  treabă.  Şi  aşa 
făcând  vor  avea  mila  dela  guvern.  împăratul  po¬ 
runceşte  în  22  Noemvrie  [st.  n.],  ca  protopopul  şi 
preotul  să  nu  îndrăznească  a  face  soboare,  nici 
adunări,  fără  ştirea  guvernului  şi  varmeghieL  Şi  a 
noastră  această  învăţătură  tot  preotul  să-o  puie  în 
protocolul  lui  şi  să  împlinească  aşa“.’ 

Aşteptând  înzadar  să  li  se  satisfacă  cererile 
atât  de  juste,  după  armistiţiile  dela  Tibru  şi  Brad 
al  lui  Molnar,  revoluţionarii  înşelaţi  încep  să  se  mişte 

puse  la  cale  de  fostul  vicar  şi  contra  candidat  la  episcopie,  protopopul  Ion 
Popovici,  cn  care  episcopul  trăia  în  relaţii  încordate  cf.  Archiv  fiir  sie- 
henbiirgische  Landeskunde,  Sibiu,  1904  p.  750;  — -  vezi  raportul  protopopului 
Sânsian  cătră  episcopul  (din  21  Noemvrie  st.  v.]  despre  luptele  lui  Crişan 
cu  Stoianovici  in  Zarand.  Densuşianu,  o.  c.,  p.  331  n,  1. 

1  Puşcariu,  Documente  pentru  iimbă  şi  istorie,  I,  Sibiu,  1BS9,  p.  60, 

no.  8. 

din  nou.  Nobilii  însă  câştigară  timp  şi  se  înarmară 
bine,  astfel  că  baronul  Preisz  putea,  în  27  Noem- 
vrie  st.  n„  anunţa  guvernul  că  armata  începe  atacul 
contra  resculaţilor.  Lângă  fiecare  trupă  de  ofensivă 
s’a  ataşat  câte  1 — 2  preoţi,  cu  menirea  ca  să  vor¬ 
bească  poporului  să  depună  armele  şi  ţeranii  să  se 
ducă  liniştiţi  la  vetrele  lor.  Spre  îndeplinirea  dato¬ 
riei  lor  li  se  dă  preoţilor  din  partea  lui  Nichitici  in¬ 
strucţiunile  de  mai  jos: 

„Aceşti  preoţi  datori  vor  fi  a  se  lipi  sau  a  se 
lega  de  comandele  milităreşti,  şi  când  aceştia  vor 
nemeri  pe  adunate  turme  a  rebelişilor  şi  se  vor 
pune  în  rând  de  apărare,  atunci  preotul  să  se  puie 
înaintea  oştilor  milităreşti,  şi  să  dee  înaintea  rebe¬ 
lişilor  primejdia  cea  netrecută  întru  care  se  află... 
şi  cu  tot  chipul,  care  se  poate,  să-i  îndemneze  spre 
plecăciune  şi  să-i  aducă  la  pace.  El  nare  putere  să 
făgăduiască  ceva  lor.  Fără  numai  aceste:  că  dacă 
ar  urma  ei  la  toate  acelea,  care  le  va  spune  lor 
ofiţerii  lor  dela  comandă,  precum  ei  milă  şi  iertăciune 
sa  nădăjduiască,  într’alt  chip  prea  grea  cumpliciune 
vor  simţi.  Din  aceasta  poate,  că  rebelişii  vor  arăta 
plecăciune,  atunci  ofiţerul  dela  comandă  să  facă,  ce 
s’a  rânduit  de  slăvitui  Generala!  Dară  de  cumva 
rebelişii  vor  arăta  împotrivire  atunci  preotul  cu  glas 
deschis  şi  pe  înţeles  să  spuie,  precum  ar  fi  ei  oa¬ 
meni  de  nu  se  pot  îndrepta,  care  au  trecut  cu  ve¬ 
derea  multe  sfaturi  şi  îndreptări,  şi  au  lepădat  ier¬ 
tarea  şi  bunătatea,  ce  s’au  fost  dăruit  lor,  şi  neno¬ 
rocirea,  care  ar  veni  peste  ei,  pe  copii  lor  şi  pe 
muierile  lor,  singuri  ei  fiind  pricina  lor  şi  să  o  so¬ 
cotească,  şi  înaintea  feţei  lui  Dumnezeu  vor  da  grea 
seamă  şi  răspuns  pentru  toată  picătura  de  sânge, 
care  se  va  fi  vărsat  pentru  împotrivirea  şi  neascul¬ 
tarea  lor,  şi  după  ce  şi  aceasta  se  va  face  şi  tot 
nu  se  vor  căi  şi  nu  se  vor  pleca,  atunci  preotul  să 
se  dee  îndărăptul  ostaşilor  şi  să  lase  treaba  sa“.‘ 

1  Densuşianu.  o.  c.,  pp.  377 — 378.  Horia  scrie  lui  Nichitici  din  Albac 
în  12  Noemvrie  1784.  Biblioteca  Academiei  Române,  secţia  m.'s.  no.  L'83  f- 
48—9. 

Instrucţiunile  acestea  sunt  date  probabil  din 
Deva,  la  începutul  lui  Decemvrie,  când  noile  trupe  ale 
vicecolonelului  Kray  plecau  spre  Brad. 

Din  Deva  episcopul  înaintează,  însoţit  de  o  trupă 
de  400  grăniteri  secui  în  Zarand,  unde  convocase 
la  Ţebea  poporul  şi  preoţi  [4  Decemvrie  st.  n.]  după 
slujba  în  biserică.  Vlădica  le  vorbeşte  să  fie  lini¬ 
ştiţi,  să  nu  manifesteze  contra  armatei,  ceace  cei 
de  fată  şi  promit.  Pacificându-se  teranii  din  apusul 
Zarandului,  episcopul  se  întoarce  la  Brad,  unde  o 
adunare  de  popor  şi  preoţi  din  25  sate,  primeşte 
cuvintele  şefului  bisericesc  de  mustrări  şi  promi¬ 
siuni  şi  să  linişteşte.  Asemenea  se  petrece  şi  la 
Criscior,  oamenii  se  potolesc  şi  se  retrag  în  linişte 
la  casele  lor,  aşteptând  împlinirea  celor  promise  de 
toţi  ceice  i-au  cercetat  în  munţii  lor  aşa  de  serăciti-1 

In  drum  dela  Brad  la  Abrud  Vlădica  se  opreşte 
în  satul  Mihăleni  şi  de  aici  comunică  poporului  am- 
nestia  generală  a  împăratului,  în  27  Noemvrie  st. 
v.,  la  care  adaogă  aceste  cuvinte  ale  sale:2  „Eu 
ca  un  arhipăstoriu  al  vostru  părinteşte  vă  arăt  şi 
vă  învăţ  precum  milostiva  împărăţie,  au  dat  iertă¬ 
ciune  tuturora,  cari  cu  pace  se  vor  întoarce  la  ca¬ 
sele  sale,  şi  comisie  au  rânduit  după  cum  mai  pe 
larg  ati  înţeles  din  patenta  crăiască  a  cărei  original 
este  la  mine  latineşte,  iar  cea  românească  este 
aceasta.  Pentru  aceasta  iubiţii  mei  fii  vă  aşezaţi  cu 
pace  la  ale  voastre,  şi  puneţi  jos  şi  lăsaţi  armele.  Eu 
aşa  vă  sfătuesc  şi  vă  învăţ  ca  să  puteţi  fi  vrednici 
de  mila  aceasta  mai  sus  zisă“. 

La  Mihăleni  ţăranii  suferiră  o  înfrângere  cu 
mari  pierderi,  fiindcă  în  timp  ce  urmau  între  ei  şi 
între  cei  doi  preoţi,  trimişi  de  episcop,  tratative  de 
pace,  ostaşii  secui  ai  locotenentului  Vajda  şi  colo- 


1  Densuşianu,  o.  c.  pp.  386  -  7.  Comuna  Ţebea  fiindcă  nu  participase 
la  revoluţie  e  scutită  de  imposite  pe  1  an,  iar  preotul  de  aici  Ion  Mariş  e 
decorat  cu  medalia  de  aur  şi  i  se  mai  dă  un  adaus  la  salar  de  200  fl.  pe 
an.  lbid  ,  p.  480— 1. 

'f  Puşcariu,  o.  c.,  II,  p.  304—5. 


327 


REVISTA  TEOLOGICA 


nelului  Kray  îi  încunjurară  şi  într ’o  luptă  desperată 
îi  înving.1 

In  9  Decemvrie  Nichitici  e  în  Abrud  şi  con¬ 
voacă  la  adunare  pe  ţeranii  şi  preoţii  din  comunele 
vecine :  Baia-albă,  Bucium,  Câmpeni,  Cărpiniş,  Cernita, 
Corna,  Lupşa,  Muntari,  Roşia  şi  le  comunica  patenta 
de  amnestie  generală,  sfătuindu-i  să  înceteze  revo¬ 
luţia.  In  14  Decemvrie  vlădica  era  tot  în  acest  târg, 
căci  vedem  pe  secretarul  său  Dim.  Eustatievici  că 
ia  interogator  preotului  Avram  din  Uibăreşti,  care 
fusese  acuzat  la  Nichitici,  că  în  cursul  atacului  din 
Ribiţa,  el  din  turnul  bisericii  îndemna  pe  ţerani  să 
lupte  cu  înverşunare  contra  nobililor  asupritorii  lor 
de  veacuri.2  Poporul  se  potoli  în  aceste  părţi,  iar 
la  cei  dela  Câmpeni,  cari  încă  persistau,  Nichitici  le 
trimite  un  preot  pentru  a-i  hotărî  la  pace  şi  depu¬ 
nerea  armelor.3  Sosind  o  puternică  oştire  în  munţi 
care  nimicea  orice  rezistenţă,  prin  15 — 16  Decemvrie 
Horia  dete  ordin  ca  oamenii  din  trupele  sale  să  se 
retragă  la  casele  lor  şi,  se  decisă  să  plece  la  îm¬ 
păratul  din  Viena  pentru  dreptatea  şi  libertatea 
neamului  său,  pe  care  cu  toate  imensele  sacrificii 
de  vieţi  nu  le  putuse  câştiga  prin  revoluţie. 

In  sânul  poporului  încetarea  revoluţiei  a  produs 
o  adâncă  nemulţumire  ştiind  că  răsbunarea  nobililor 
unguri  va  fi  cumplită.  Preoţii  români  din  ţinuturile 
Cetăţii-de-baltă  ţjud.  Târnava-mică],  al  Făgăraşului 
colectează  bani  pentru  a  ajuta  pe  Horia  în  călătoria 
sa  la  împăratul  tuturor  nădejdilor.  Guvernul  opreşte 
colecta,  arestează  preoţii  complici  şi  ocupa  milită- 
reşte  comunele  unde  s’au  colectat. 

Despre  rolul  preoţilor  români  în  această  acţiune 
de  agitaţie  şi  continuare  a  luptelor  consiliul  de  răsboiu 
ne  spune: 

1  Densuşianu.  o.  c.  p.  388 — 90. 

*  Ibid.  p.  165  n.  1  şi  p.  456. 

*  Ibid.,  p.  391  şi  n.  1.  In  11  Decemvrie  episcopul  scrie  guvernato¬ 
rului  Samuil  Bruckenthal,  că  a  reuşit  să  liniştească  în  mai  multe  locuri 
pe  cei  resculaţi,  dar  se  teme  ca  nu  cumva  excesele  armatei  să  coufribue 
la  noi  revolte,  cl.  Arhiv  liir  siebenbiirgische  Landeskunde,  1904.  p.  765. 

„Prin  aceasta  iese  la  lumină  o  nouă  probă,  cât 
de  mult  s’a  extins  spiritul  de  revoluţiune  şi  cu  deo¬ 
sebire,  că  preoţii  încă  lucră  pentru  scopul  acesta. 
Trebuie  aşadar  să  se  ordoneze  peste  tot  locul  în 
ţară  inspecţiunea  cea  mai  constantă,  cu  deosebire 
asupra  preoţilor  şi  îndată  ce  se  va  observa  cea 
mai  mică  urmă  de  nemulţămire  sau  vre-un  eve¬ 
niment,  ce  poate  să  inspire  griji,  guvernul  şi  comanda 
generală  să  ne  relateze  imediat,111 

Revoluţiunea  a  cuprins  cea  mai  mare  parte  a 
judeţului.  Hunedoara  la  care  au  participat  încă  aceşti 
3  preoţi  pe  care  îi  mai  cunoaştem  din  cei  mulţi: 

Popa  Mihailă  din  Gelmar,  care  luase  parte  Ia 
devastarea  curţii  baronului  Antoniu  Orban  din  Binţinţ, 
a  fost  decapitat  împreună  cu  21  ţerani  în  10  Nov. 
în  oraşul  Deva,  unde  mai  căzuseră  zeci  de  capete 
româneşti.1 2  După  armistiţiul  dela  Tibru,  la  finea 
lunei  Noemvrie,  la  chemarea  lui  Crişan,  ca  Românii 
din  nou  să  pună  mâna  pe  arme,  vedem  pe  popa 
unit  Zaharie  din  Bretea  că  dă  ordin  ţeranilor  să  vie 
din  fiecare  casă  câte  un  om  înarmat  la  el,  căci 
altfel  casele  lor  vor  fi  prefăcute  în  cenuşă. 3 

Preotul  din  Sârbi  [lângă  Ilia]  rescoală  poporenii 
săi  contra  proprietarului  ungur  din  acest  sat  Ladislau 
Gotffy,  —  familia-i  alungată,  —  el  moare  în  urma 
bătăilor.4 

Erau  şi  în  acest  judeţ  preoţi  de  felul  lui  popa 
Todor  din  Galda-de-jos,  cari  credeau  că  datoria  lor 
e  să  servească  pe  duşmanii  seculari  ai  neamului 
lor,  denunţându-i  mişcările  pentru  libertate  şi  dreptate 
căci  iată  ce  ne  raportează,  un  nobil  ungur  din  aceste 
părţi:  Bajesdi  Vitân  Alexandru,  în  cărticica  Csatâk 
Hora  kdvetojivel  a  Devai  mezon,  Pesta  1825,  p.  5 — 6 
zice :  „In  5  Noemvrie  1784  des  de  dimineaţă  a  intrat 

1  Densuşianu,  o,  c.,  pp.  393 — 99  şi  n  1. 

1  Densuşianu,  o.  c.,  p.  189  şi  n.  1. 

’  Ibid.,  p.  368. 

4  C.  Mâtisfalvi  Gotffy  Borbâla,  Hora  porhada,  Pesta,  I8?3,  pag.  46, 
68—9.  —  La  popa  Ioan  Florea  din  Briznic  se  refugiază,  în  toamna  a.  1784 
nobilul  ungur  din  Ilia:  Ribiczey.  Ibid.,  p  58. 

la  mine  în  Chitid,  —  ca  la  primpretorul  din  acest 
sat,  reşedinţă  cercuală,  —  protopopul  unit  din  Săcelul 
Streiului  [lângă  Haţeg]  popa  luon,1  care  după  cuvenita 
salutare,  spune  aceasta  noutate  îngrozitoare: 

„Dragă  Dle  Primpretor!  De  multeori  am  avut 
norocul  să  vă  comunic  înainte  de  asta  veşti  de  bu 
curie,  dar  acum  va  aduc  cea  mai  neplăcută  şi  cred, 
că  la  auzul  celor  spuse  vă  vor  ţiui  amândouă  ure¬ 
chile.  In  comitatul  Zarandului  Românul  asasin  cu 
numele  Horia  a  ademenit  pe  hoţii  de  Români  ade¬ 
renţi  de  ai  lui  şi  în  1  a  acestei  luni  s’au  răsculat 
contra  nobililor  unguri  şi  de  atunci  fără  consideraţie 
şi  milă  îi  chinuie,  îi  toacă  în  cap,  îi  omoară,  locu¬ 
inţele  şi  alte  edificii,  precum  bucatele,  fânul  şi  paiele 
lor  le  ard  şi  le  pustiesc,  buţile  cu  vin  şi  rachiu  le 
sparg,  şi  orice  fel  de  avere  mobilă  e  furată  şi  predată 
în  mod  hoţesc.  Peste  Mureş  totul  au  prefăcut  în 
cenuşă,  fâcându-le  una  cu  pământul.  Şi  acum  se 
duc  cu  mare  mulţime  spre  Alba-Iulia'1.  După  aceste 
cuvinte  cinstitul  popă,  luându-şi  rămas  bun,  a  părăsit 
casa  mea“. 

In  urma  acestor  vorbe  Vitân  pleacă  îndată  la 
Deva  şi  acolo  luptă,  omorând  mai  mulţi  Români  din 
gloata  lui  Horia  care  venise  contra  Devei,  cum  însuşi 
ne  spune  amănunţit  în  broşura  sa. 

Mişcarea  din  Zarand  şi  Hunedoara  s’a  strecurat 
prin  ţinutul  Halmagiului  şi  valea  Mureşului,  şi  a  cu¬ 
cerit  judeţul  Arad  spre  spaima  nobililor.  încă  în 
an.  1782 — 83  se  observă  aici  în  masele  ţeranilor 
adânci  nemulţumiri  pentru  neomenoasele  exploatări 
ale  proprietarilor  unguri.  Agitaţia  poporului  din  mai 
multe  sate  era  alimentată  de  un  preot  „străin",  care 
îi  îndemna  să  treacă  în  Bănat,  unde  ca  noi  colonişti, 
situaţia  lor  materială  va  fi  cu  mult  mai  uşoară  şi 
mai  bună.2 

’  Preotul  ortodox  din  acest  sat:  Dimitrie  Popovici,  care  trăia  atunci, 
fusese  sfinţit  în  Ţara  Românească  la  an.  1760,  cf.  studiul  meu,  Relaţiile 
Bisericii  ort.  din  Ardeal  cu  Principatele  române.  Sibiu,  1928,  p.  52. 

*  Mârki  S,,  Aradvârmegye  es  Aradvâros  tortenete  Ii.  Arad,  1895, 
pp.  <123. 

Vre-o  20  de  ţerani  sub  conducerea  lui  Petru 
Buci  şi  Urs  Ribiţa  în  27  Iulie  dimineaţa  1784  răpesc 
pe  subprefectul  jud.  Arad,  Andreiu  Forray,  din  ca¬ 
stelul  său  din  Şăbârşin  şi-l  duc  în  munţi,  odihnind 
o  noapte  la  popa  din  Gurahonţ,  apoi  trecând  spre 
siguranţă  în  satul  Dumbrăviţa  din  dreapta  râului 
Crişul  alb.  Ţeranii  au  cerut  graţiarea  lor  în  schimbul 
eliberării  lui  Forray.  Conducerea  judeţului  a  şi  exo- 
perat-o  şi  sau  grăbit  so  comunice  celor  pe  care-i 
privea.  Misiunea  aceasta  foarte  periculoasă  a  fost 
încredinţată  episcopului  ortodox  din  Arad,  Petru 
Petro  viei,  sârb  de  neam,  care  însoţit  de  secretarul 
său  Pavel  Vandalic  şi  protopopul  ortodox  din  Arad 
Petru  Garsici  şi  3  funcţionari,  soseşte  în  31  Iulie  în 
Dumbrăviţa,  unde  în  biserică  le  comunica  diploma 
de  amnestie  şi  că  pentru  devastările  din  Ribiţa  nu 
vor  suferi  nimic.  Ţeranii  eliberează  pe  Forray,  şi 
vre-o  trei  depun  armele,  opt  sunt  numai  amnestiaţi, 
şi  unul  înfuriat,  neavând  nici  o  încredere  în  iertarea 
„domnilor",  trage  cu  puşca  asupra  episcopului  care 
nu  era  de  neamul  lor.  După  câteva  zile  numai  so¬ 
seşte  diploma  împărătească  de  graţiere  a  celor  21 
de  ţerani,  cari  răpiseră  pe  Forray.  Protopopul 
Gersici  îi  adună  pe  toţi  în  noua  biserică  ortodoxă 
din  Boroşineu  şi  le  face  cunoscută  mila  împără¬ 
tească  spre  marea  lor  bucurie,  prezentându-se  toţi 
în  14  August  la  prefectura  din  Arad  unde  depun 
jurământul  de  credinţă  în  faţa  protopopului  şi  auto¬ 
rităţilor  judeţene.1 

In  Noemvrie  revoluţiunea  e  în  toiul  ei  şi  în 
jud.  Arad.  Intre  cei  care  au  participat  la  devastarea 
şi  arderea  castelului  din  Petriş  al  lui  Gheorghe 
Salbek  sunt  acuzaţi  şi  popa  din  Zam  şi  popa  Gh. 
Bucşa  din  Burjuc,  veniţi  din  jud.  Hunedoara. 2  Ni  se 
spune  că  preoţii  de  pe  amvon  agitau  poporul.  Pro¬ 
topopul  Atanasie  Roşu  din  Şebiş,  preoţii:  din  Al- 
deşti  şi  Nicolae  Popovici  din  Boroşinău  îndemnau 


1  Ibid.,  II,  pp.  -125—430  şi  n.  1. 
Mârki,  a.  c  ,  II,  p.  434, 

pe  ungurii  reformaţi  să  treacă  la  legea  ortodoxă, 
căci  astfel  îi  vor  mântui  de  răsbunarea  ţeranilor. 1 
In  vremea  când  glasul  funcţionarilor  judeţeni  nu  era 
ascultat  de  nimeni,  o  parte  din  preoţi  cu  episcopul 
Petrovici,  străbătând  satele  până  prin  Halmagiu,  au 
contribuit  foarte  mult  la  liniştirea  spiritelor  revoltate, 
„luminând  poporul  despre  rătăcirea  în  care  se  află“. 
Vice-colonelul  br.  Petraş  arestează  pe  câţiva  preoţi 
cari  au  fost  amestecaţi  în  revoluţie,  ca  de  ex,  pe  cei 
din:  Aldeşti,  Galsa,  Slatina, Târnova,  prota  din  Şebiş, 
şi  unul  din  ţinutul  Butinului. 2 *  Popa  Gheorghe  din  Cor- 
beşti,  pentrucă  a  primit  odoarele  sfinte  din  biserica 
ungurească  din  Săvârşin  prădată  se  condamnă  la 
tăierea  capului. 8 

Funcţionarii  judeţului  avea  o  ură  neîmpăcată 
faţă  de  preoţii  români  în  general  şi  îndeosebi  faţă 
de  cei  cari  au  luat  parte  la  revoluţie  şi  voiau  cu 
orice  preţ  ca  pedeapsa  lor  să  fie  cât  mai  nemiloasă. 
Consiliul  locţiitor  mai  precaut  a  decis  ca  aproape 
toţi  preoţii  citaţi  mai  sus  pe  garanţia  episcopului 
Petrovici  să  fie  puşi  în  libertate.4  însuşi  împăratul 
Iosif,  suflet  bun  şi  tolerant,  amnestiază  pe  toţi  preoţii 
din  acest  judeţ  cari  au  participat  cu  fapta  sau  cu 
sfatul  la  revoluţie,  dar  a  poruncit  ca  episcopul  să-i 
mustre  foarte  aspru. 5 6 

Cei  doi  preoţi  din  Zam  şi  Burjuc  au  fost  tri¬ 
mişi  pentru  pedeapsă,  la  subprefectul  jud.  Hune¬ 
doara  Alexiu  Nopcea  de  care  depindeau  oficial.  * 

[Va  urma]  ŞTEFAN  METEŞ 


1  Ibid  ,  p.  438;  Densuşianu,  o.  c..  p.  228. 

*  Mârki,  o.  c.  p.  438. 

*  Detiauşianu,  o.  c..  p.  326. 

4  Mârki,  o.  c.,  p.  444. 

5  Ibid,,  p.  445. 

6  Ibid.,  p.  444. 

BISERICA  PROTESTANTĂ  ÎN 
GERMANIA  LUI  HITLER. 

Mişcarea  naţional-socialistă  este  atât  de  puter¬ 
nică  şi  atât  de  covârşitoare,  cum  nu  s’a  mai  po¬ 
menit  în  istoria  Germaniei.  Nu  e  mirare  deci,  că 
acest  duh  nou  a  pătruns  „şi  toate  cele  din  lăuntru" 
ale  poporului  german,  prin  urmare  şi  biserica.  Ea  stă 
în  mijlocul  naţiunii  şi  fiii  naţiunii  sunt  fiii  bisericii 
Prin  urmare  în  mod  firesc  s’a  ivit  în  cele  mai  largi 
cercuri  ale  poporului  dorul  după  o  înoire  în  cele 
bisericeşti,  pentrucă  după  cuvintele  episcopului  de 
Saxonia:  „Intre  birerică,  stat  şi  naţiune  trebue  să 
existe  cea  mai  desăvârşită  armonie.  Biserica  lui 
Isus  Hristos  pentru  poporul  nostru  şi  poporul  nostru 
pentru  Isus  Hristos.  Svastica  nu  va  înlocui  niciodată 
crucea  lui  Hristos,  dar  aceste  două  sunt  strâns  le¬ 
gate  una  de  alta,  ca  poporul  de  biserica  sa“. 

A  fost  dorinţa  tuturor,  ca  biserica  să  ţină  pas 
cu  timpul,  să  înţeleagă  chemarea  momentului.  Cine 
a  privit  ceva  mai  adânc,  a  putut  observa  mai  de¬ 
mult  în  domeniul  teologiei  şi  în  alte  cercuri  se¬ 
rioase,  cât  de  puternic  se  simte  necesitatea  unei 
înoiri  religioase.  Actuala  mişcare  bisericească  n’a 
făcut  altceva  decât  a  ajutat  să  izbucnească  în  flă¬ 
cări  un  foc  ce  ardea  în  ascuns. 

In  timpul  din  urmă  s’a  deslănţuit  o  luptă  destul 
de  înverşunată  şi  pe  teren  bisericesc.  Opera  de 
unificare  politică  a  trebuit  încoronată  cu  unificarea 
bisericii  evanghelice,  care  este  biserica  „Reich“-ului. 
Până  acum  existau  în  Germania  28  de  confesiuni 
evanghelice.  Acestea  au  devenit  istorice,  cele  mai 
multe  şi-au  primit  pecetea  caracteristică  provincială, 
au  desfăşurat  toate  o  frumoasă  activitate,  dar  prin 
aceasta  a  suferit  în  mod  vădit  ideea  unităţii.  Şi  re¬ 
formatorul  Luther  a  avut  intenţia  să  creeze  o  sin- 

gură  biserică  evanghelică  pentru  Germania,  dar  a 
fost  împiedecat  de  principii  de  atunci. 

Dorul  după  o  unificare  bisericească  nu  a  dis¬ 
părut  nicicând.  Aşa  s’au  făcut  încercări  în  această 
direcţie  după  1813,  după  1870  şi  după  1918,  dar 
fără  nici  un  rezultat.  Abia  acum  s’a  realizat  acest 
vis.  Şi  împreună  cu  el  s’a  realizat  mai  mult.  In 
aceasta  unificare  nu  este  vorba  numai  de  o  simplă 
inserare  în  statul  naţional  a  tuturor  organizaţiilor 
desbinate  până  acum,  ci  mai  mult:  se  urmăreşte  cu 
o  perseverenţă  cu  adevărat  germană  apropierea  tu¬ 
turor  de  cele  religioase. 

In  lunile  trecute  s’au  făcut  paşi  însemnaţi  în  di¬ 
recţia  unificării.  Ziua  de  11  Iulie  a  devenit  memo¬ 
rabilă  prin  publicarea  nouei  constituţii  a  bisericii 
evanghelice  germane  unificate.  In  fruntea  con¬ 
stituţiei  stau  cuvintele  sfântului  apostol  Pavel: 
„Un  Domn,  o  credinţă,  un  botez,  un  singur  Dum¬ 
nezeu,  Tată  al  tuturor".  [Efes.  IV.  4 — 6).  In  această 
constituţie  se  evidenţiază  mai  înainte  de  toate 
principiul  suprem  al  bisericii  evanghelice,  care 
este  Evanghelia  lui  Hristos  în  lumina  cea  nouă  a 
reformaţiunii.  împărţirea  în  biserici  provinciale  se 
menţine.  In  fruntea  bisericii  Reich-ului  stă  episcopul 
Reich-ului,  asistat  de  un  ministeriu  spiritual,  în  care 
singuraticile  biserici  provinciale  îşi  trimit  câte  un 
reprezentant.  Pe  lângă  acesta  se  va  convoca  odată 
sau  de  douăori  pe  an  sinodul  naţional-bisericesc 
evanghelic,  care  va  fi  compus  din  60  de  membri. 
In  forma  aceasta  se  realizează  unificarea  biseri¬ 
cească.  Biserica  se  va  îngriji  de  rezolvirea  problemelor 
juridice,  de  germanii  din  străinătate  şi  de  morala 
publică.  Credinţa  şi  cultul  singuraticilor  biserici  de- 
asemenea  rămân  neatinse.  In  forma  aceasta  s’a  ajuns 
la  o  soluţie  favorabilă  pentru  toţi. 

O  mare  greutate  a  provocat  în  săptămânile  din 
urmă  raportul  dintre  biserică  şi  stat  Dacă  până 
acum  statul  faţă  de  biserică  a  avut  o  atitudine  neu¬ 
trală,  ba  adeseori  chiar  ostilă.  Germania  nouă  aprobă 
creştinismul  pozitiv  şi  sprijineşte  în  mod  categoric 

biserica.  Pentruca  să  pătrundă  mai  repede  duhul 
cel  nou  în  biserică,  în  Prusia  conservativă  au  fost 
numiţi  o  serie  de  comisari  ai  statului  pentru  bise¬ 
rică,  dar  au  fost  în  curând  revocaţi,  observându-se 
că  un  amestec  de  dinafară  ar  putea  fi  defavorabil 
pentru  biserică.  Statul  a  ajuns  repede  la  convin¬ 
gerea,  ca  biserica  are  nevoie  de  absolută  libertate 
internă,  de  independenţă,  de  acea  libertate  pe  care 
Hitler  a  promis-o  bisericii  în  marea  sa  cuvântare 
din  11  Martie  a.  c. 

Biserica  din  Saxonia  a  mers  pe  un  drum  mult 
mai  norocos.  Aici  ministrul  de  interne  s’a  amestecat 
numai  odată  în  chestiunile  bisericeşti,  atunci  când 
în  locul  răposatului  episcop  a  înzestrat  cu  toată  pu¬ 
terea  un  om  al  bisericii,  care  să  introducă  în  bise¬ 
rică  spiritul  nou  după  principii  bisericeşti  Dar  con¬ 
ducerea  bisericească  din  Saxonia  a  încercat  un  pas 
mai  mult,  anume  păstrarea  unei  legături  cu  tre¬ 
cutul.  Consistoriul  vechiu  a  transmis  Episcopului 
comisariat  acea  putere,  pe  care  acesta  abia  mai 
iârziu  a  primit-o  dela  stat.  Această  procedură  a 
fost  primită  ca  exemplară  de  cătră  cercurile  con¬ 
ducătoare  din  Berlin.  Saxonia  a  evitat  pericolul 
unui  amestec  din  afară.  Episcopul  comisarial  şi 
membrii  noului  guvern  bisericesc  au  accentuat  ne¬ 
încetat  că  politica  nu  are  voe  să  se  amestece  în 
propoveduirea  evangheliei.  Conducătorii  noi  garan¬ 
tează  că  această  dorinţă  de  libertate  a  bisericii  se 
va  şi  respecta  totdeauna. 

A  treia  problemă  mare,  care  stă  în  strânsă 
legătură  cu  cele  bisericeşti,  este  raportul  naţiunii 
cu  religia  în  Germania  nouă.  Până  acum  se  părea 
că  între  popor  şi  biserică  există  o  prăpastie  regre¬ 
tabilă.  Dar  acum  statul  cel  nou  are  un  vădit  ca¬ 
racter  creştinesc,  al  cărui  scop  suprem  este  să  dea 
cetăţenilor  săi  o  temeinică  creştere  creştinească. 
Biserica  are  mână  absolut  liberă  şi  cel  mai  larg 
sprijin  din  partea  statului  pentru  reîntronarea  spi¬ 
ritului  creştinesc  considerat  de  Hitler  ca  prima  con¬ 
diţie  pentru  prosperarea  Germaniei  de  mâne. 

Biserica  era  ameninţată  până  acum  de  pri¬ 
mejdia  dezagregării  în  grupări,  partide  sau  asociaţii,, 
cari  se  duşmăneau  neîncetat.  Acum  însă  stăpâneşte 
neclintită  idea  unităţii.  Conducerea  nouă  a  bisericii 
de  azi  lucrează  pe  toate  căile  pentru  încadrarea  tu¬ 
turor  organizaţiunilor  religioase  în  singurul  organism 
puternic  ai  bisericii  naţionale,  în  care  se  va  putea  cul¬ 
tiva  adevăratul  spirit  creştinesc  şi  naţional  Forţele 
subversive  ale  imoralităţii,  ale  minciunii,  ale  destră¬ 
mării  sunt  combătute  de  biserică  cu  o  energie  fără 
seamăn.  Hitler  doreşte  o  biserică  luptătoare,  care 
îşi  are  rădăcinile  ei  adânc  înfipte  în  mijlocul  reali¬ 
tăţii  şi  care  în  tot  momentul  este  conştientă  de  che¬ 
marea  sa  vecinică.  Fiii  săi  să  fie  luptători  activi  şi: 
tari  în  credinţă.  Programul  mişcării  religioase  nu¬ 
mite:  „Deutsche  Christen“  [Creştini  Germani]  se  re¬ 
zumă  la  deviza:  „Germania  prin  Hristos  un  popor 
al  Iui  Dumnezeu"  [Deutschland  durch  Christus  ein 
Volk  Gottes].  Să  nu  mai  treacă  nici  un  german  cu, 
nepăsare  pe  lângă  biserică,  ci  să  pătrundă  toţi  cu 
sufletul  senin  în  sanctuarul  strămoşilor.  Prin  noua 
educaţie  religioasă  obligatorie  acum  în  toate  şco¬ 
lile  se  urmăreşte  construirea  unei  punţi  de  legă¬ 
tură  vitală  între  biserică  şi  popor,  care  va  căuta  şl 
va  afla  în  biserică  răspunsul  satisfăcător  la  cele 
mai  profunde  întrebări  ale  vieţii.  Pentruca  spi¬ 
ritul  creştinesc  să  poată  pătrunde  în  mod  covâr¬ 
şitor  în  toate  păturile  sociale,  stârpind  orice  urmă  a 
mişcării  ateiste  alimentată  de  social-democraţi  şi 
comunişti,  sau  înfiinţat  o  mulţime  de  instituţii  de 
propagandă  religioasă,  cărora  le  stau  la  dispoziţie 
toate  mijloacele  necesare  pentru  o  activitate  rodnică. 

Din  experienţa  funestă  făcută  sub  regimurile 
precedente  acest  popor  a  învăţat,  că  o  cultură  fără 
Dumnezeu  nu  poate  trăi,  şi  acum  înţelege  că  a  sosit 
momentul  suprem  pentru  a  construi  prin  religie  te¬ 
melia  sănătoasă  pentru  prosperarea  culturală  şi 
naţională  a  Germaniei.  Dr  ricolae  terchilă. 

NESTORIANISMULUI. 

[Urmare). 

5.  ANATEMATISMELE  LUI  CIRIL. 

Anatematismele*  rezumă  în  mod  foarte  concis 
christologia  lui  Ciril,  a  cărei  expunere  detailată  am 
văzut-o  în  epistola  sinodală  de  mai  sus.  Nestorie 
trebuia  să  le  iscălească,  altfel  era  exclus  din  comu¬ 
nitatea  celorlalte  biserici.  Acest  lucru  el  nu  l-a  făcut, 
dupăcum  vom  vedea  ceva  mai  târziu.  Din  cauza  aceasta 
au  izbucnit  în  jurul  lor  certe  îndelungate  şi  discuţii 
subtile,  cari  le-au  făcut  renumite,  mai  întâi  în  istoria 
nestorianismului  şi  apoi  şi  într’a  monofisitismului. 
Traducerea  lor  românească  este  următoarea: 

I. 

Dacă  cineva  nu  mărturiseşte,  că  Emanuil  este 
cu  adevărat  Dumnezeu,  iar  Sf.  Fecioară  pentru 
aceasta:  Născătoare  de  Dumnezeu  [căci  a  născut 
trupeşte  pe  Cuvântul  Iui  Dumnezeu  cel  întrupat],  să 
fie  anatema. 

ÎL 

Dacă  cineva  nu  mărturiseşte,  că  Cuvântul  lui 
Dumnezeu-Tatăl  s’a  unit  cu  trupul  după  ipostas  şi 
că  Hristos  este  numai  unul  cu  propriul  său  trup, 
acelaş  adecă:  Dumnezeu  şi  om  deodată,  să  fie  ana¬ 
tema. 


Dacă  cineva  despărţeşte,  după  unire,  ipostasele 
în  unicul  Hristos,  încopciindu-le  numai  cu  legătura 

*  Migne,  77  co).  120 — 121. 

demnităţii,  adecă  a  autorităţii,  sau  a  puterii  şi  nu 
mai  vârtos  prin  legătura  unirii  fizice,  să  fie  anatema. 

IV. 

Dacă  cineva  împarte  expresiunile  din  scrierile 
evangelice  şi  apostolice,  sau  cele  zise  de  cătră  sfinţi 
cu  privire  la  Hristos,  sau  cele  zise  de  El  despre 
sine  însuşi  —  între  două  persoane  sau  ipostase  şi 
le  atribue  pe  unele  omului  considerat  deosebit  de 
Cuvântul  lui  Dumnezeu,  iar  pe  altele,  ca  unele  ce 
se  cuvin  lui  Dumnezeu,  numai  Cuvântului  lui  Dum¬ 
nezeu,  să  fie  anatema. 

V. 

Dacă  îndrăzneşte  cineva  să  zică,  cumcă  Hristos 
este  om  purtător  de  Dumnezeu  şi  nu  mai  vârtos  că 
este  Dumnezeu  adevărat,  ca  Fiu  unic  şi  natural  — 
întrucât  „Cuvântul  trup  sa  făcut”1  şi  „sa  împărtăşit 
întru  toate  asemenea  nouă  sângelui  şi  trupului"  2  — 
să  fie  anatema. 

VI. 

Dacă  îndrăzneşte  cineva  să  zică,  cumcă  Cuvântul 
lui  Dumnezeu-Tatăl  este  Dumnezeul  sau  Stăpânul 
lui  Hristos  şi  nu-1  mărturiseşte  mai  vârtos  pe  unul 
şi  acelaş :  şi  Dumnezeu  şi  om  deodată ,  întrucât  după 
Scripturi  „Cuvântul  trup  s’a  făcut", 3  să  fie  anatema 

VIL 

Dacă  cineva  zice,  că  Isus  ca  om  a  lucrat  sub 
influinţa  Dumnezeu-Cuvântului  şi  că  a  fost  înconjurai 
cu  mărirea  celui  Unul-Născut  ca  un  altul,  care 
există  deosebit  de  El,  să  fie  anatema. 

vin. 

Dacă  va  îndrăzni  cineva  să  zică,  cumcă  omul 
cel  luat  trebue  împreună-adorai  cu  Dumnezeu-Cu- 

1  Ioan,  1  *  Evrei,  2l4.  a  Ioan,  1 14. 

vântul  şi  împreună-mărit  şi  împreună -numit  Dum¬ 
nezeu,  ca  un  altul  (căci  ovv,  pururea  adăogat  ne 
sileşte  să  înţelegem  aceasta],  şi  nu  cinsteşte  mai 
vârtos  cu  o  singură  închinare  pe  Emanuil  şi  nu-i 
înalţă  o  singură  doxologie,  deoarece  „Cuvântul  trup 
s’a  făcut"/  să  fie  anatema. 

IX. 

Dacă  cineva  zice,  că  Domnul  Isus  Hristos  cel 
unic  a  fost  preamărit  de  Duhul,  în  sensul  că  puterea 
cea  folosită  [spre  aceasta]  ar  fi  fost  una  străină  şi 
nu  cea  din  El  şi  că  a  luat  dela  El  (dela  DuhulJ 
puterea  de-a  lucra  împotriva  duhurilor  necurate  şi 
de-a  face  între  oameni  semnele  cele  dumnezeeşti 
şi  nu  mai  vârtos,  că  propriul  său  Duh  este  cel  prin 
care  a  lucrat  semnele  dumnezeeşti,  să  fie  anatema. 

X. 

Dumnezeeasca  Scriptură  zice,  că  Hristos  s’a 
făcut  arhiereu  şi  apostol  al  mărturisirii  noastre 2  şi 
că  s’a  adus  pe  Sine  pentru  noi  întru  miros  de  bună 
mireasmă  lui  Dumnezeu  şi  Tatălui.3  Deci  dacă  zice 
cineva,  că  nu  însuşi  Cuvântul  lui  Dumnezeu  s’a  făcut 
arhiereu  şi  apostol  al  nostru  —  când  s’a  făcut  trup 
şi  om  asemenea  nouă  —  ci  un  alt  om  din  femeie, 
deosebit  de  El;  sau  dacă  zice  cineva,  că  şi  pentru 
Sine  s’a  adus  jertfă  şi  nu  mai  vârtos  pentru  noi 
singuri  [căci  Celce  n’a  cunoscut  păcatul,  n’a  avut 
lipsă  de  jertfă],  să  fie  anatema. 

xi. 

Dacă  cineva  nu  mărturiseşte,  că  trupul  Dom¬ 
nului  este  făcător  de  viaţă  şi  propriu  al  Cuvântului 
lui  Dumnezeu-Tatăl,  ci  zice  că  este  al  altuia  oare¬ 
care  afară  de  El,  împreunat  cu  El  după  demnitate, 
adecă  ca  şi  unul  care  a  avut  numai  locuirea  divină, 
şi  nu-i  mai  vârtos  de  viaţă  făcător  precum  am  zis. 


1  Ioan,  1  14.  *  Evrei,  3,.  *  Efes.  5  2. 

fiindcă  s’a  făcut  propriu  al  Cuvântului,  care  toate  le 
poate  însufleţi,  să  fie  anatema. 

xn. 

Dacă  cineva  nu  mărturiseşte,  că  Cuvântul  lui 
Dumnezeu  a  pătimit  cu  trupul  şi  a  fost  răstignit  cu 
trupul  şi  a  gustat  moartea  cu  trupul  şi  s’a  făcut 
întâiu-născut  din  morţi,  întrucât  ca  Dumnezeu  este 
viată  şi  de  viată  făcător,  să  fie  anatema. 

6.  ANALIZAREA  ANATEMATISMELOR. 

Epistola  sinodală  dimpreună  cu  anatematismele 
de  mai  sus  au  fost  aduse  la  Constantinopol  şi  pre¬ 
date  lui  Nestorie  în  biserică  într’o  zi  de  Duminecă 
J7  Decemvrie  430],  de  cătră  o  delegatiune  constătă- 
toare  din  episcopii  Teopempt  al  Cabasei,  Daniil  al 
Dornei  şi  din  preoţii  Ptolomeu  şi  Macarie.1  Nestorie 
nu  numai  că  a  refuzat  să  le  iscălească,  ci  a  răspuns 
imediat  prin  12  contraanatematisme,2  iar  pe  ale  lui 
Ciril  le-a  trimis  patriarhului  Ioan  al  Antiohiei,  care 
mai  ’nainte  îl  îndemnase  foarte  călduros  atât  în  nu¬ 
mele  său,  cât  şi  al  altor  episcopi  orientali 3  să  pri¬ 
mească  terminul  &hot6xoq,  pentru  a  nu  pricinui  schismă 
în  biserică.  Ioan  al  Antiohiei,  văzând  starea  cea 
nouă  a  lucrurilor,  a  adresat  o  epistolă  episcopilor 
săi  sufragani  prin  care  le  aduce  la  cunoştinţă,  că 
Nestorie  a  primit  în  urma  îndemnurilor  sale  ter¬ 
minul  Q-zoroxoq  şi  că  i-a  trimis  totodată  nişte  epistole 
al  căror  autor  ar  fi  Ciril  —  ceeace  el  nu  poate 
crede  —  şi  cari  sunt  asemănătoare  cu  acelea  pentru 
cari  a  fost  condamnat  Apolinarie.  Dacă  s’ar  în¬ 
tâmpla  ca  acele  capitole  să  circule  prin  vre  o  eparhie 
să  nu  fie  aprobate.  Credinţa  părinţitor  să  rămână 
curată.4 


1  Mihâlcescu,  o.  c.  pg.  47 ;  Hefele-Leclercq,  o.  c.  pg.  268,  nota  1. 

1  Seeberg,  o.  c.  pg.  236.  Vezi  traducerea  lor  latină  la  LooEs:  Ne- 
storianâ.  pg.  212— 217,  iar  cea  românească  la  1.  Mihâlcescu.  o.  c.  pg.  49-51. 

*  Mansi,  IV.  col.  1061. 

4  Cf.  Rehrman,  o.  c.  pg.  112  — 113. 

Prin  aceasta  lucrurile  au  luat  o  întorsătură  nouă.  * 
Semnalul  de  luptă  împotriva  lui  Ciril  a  fost  dat  şi 
în  patriarhatul  antiohian.  In  jurul  anatematismelor 
s’a  încins  o  bogată  şi  vehementă  polemică.  Ele  au 
devenit  obiectivul  unor  înverşunate  atacuri  din  partea 
lui  Andrei  al  Samosatei  —  care  le-a  combătut  în 
numele  tuturor  episcopilor  orientali  —  şi  din  partea 
lui  Teodoret  al  Cirului,  care  a  scris  în  numele  său 
propriu.1  Ambilor  li  s’a  părut,  că  au  descoperit  în 
ele  învăţătura  lui  Apolinarie.  Se  ’nţelege,  că  Ciril 
nu  le-a  rămas  dator  cu  răspunsul.  In  două  scrieri 
speciale  a  respins  toate  obiecţiunile  adversarilor  săi 
şi  a  apărat  magistral  doctrina  ortodoxă  în  toată  pu¬ 
ritatea  ei.2 

Analizarea  mai  deaproape  a  anatematismelor, 
la  care  trecem  acum,  ne  va  arăta  că  Ciril  na  fost 
câtuşi  de  puţin  apolinarist.  Cel  mult  i  se  poate  im¬ 
puta,  că  a  îmbrăcat  adeseori  doctrina  ortodoxă  în 
forme  asemănătoare  —  ori  câte  odată  chiar  identice 
- —  cu  cele  apolinariste,  aşa  încât  posibilitatea  unei 
răstălmăciri  n’a  fost  exclusă  cu  desăvârşire. 

De  dragul  clarităţii  voiu  arăta  la  fiecare  ana- 
tematismă  în  parte,  mai  întâi  ideea  ei  centrală,  apoi 
obiecţiunile  mai  importante  făcute  de  adversari  şi 
în  urmă  combaterea  acestora  de  cătră  Ciril.  Anatema- 
tisma  I  apără  legitimitatea  titlului  „Născătoare  de 
Dumnezeu",  cu  care  cinstesc  dreptcredincioşii  pe 
Fecioara  Maria.  Emanuil  este  Dumnezeu  adevărat, 
pentrucă  evangelistul  comentând  acest  nume  dat  de 
Dumnezeu-Tatăl 3  zice,  că  el  înseamnă  „Cu  noi  Dum¬ 
nezeu".  Dar  după  cuvântul  profetului  Isaia 4  pe  Ema¬ 
nuil  avea  să*l  nască  Fecioara.  Prin  urmare  Fecioara 
Maria  este  Născătoare  de  Dumnezeu. 

Logosul  se  numea  —  înainte  de  arătarea  sa  cu 
trup  în  lume  — :  Dumnezeu;  după  naşterea  din 
Fecioara  nu  s’a  mai  numit  numai  Dumnezeu,  ci 

1  Tixeront,  o.  c.  voi.  III.  pg.  43. 

*  Migne,  76  col.  316 — 385  şi  col.  385 — 452. 

*  Migne,  75  col.  1257. 

„Dumnezeu  cu  noi“,  adecă  Dumnezeu  întrupat1  Fe¬ 
cioara  Maria  a  născut  pe  Dumnezeu-Cuvântul  „tru¬ 
peşte".  Aceasta  înseamnă,  că  Ei  „luând  trup  din  SL 
Fecioară  şi  făcându-şi-L  chiar  din  pântece  al  său  pro¬ 
priu,  a  răbdat  naşterea  ca  şi  noi  şi  a  ieşit  ca  om  din 
femeie".2 

La  prima  anatematismă  Teodoret 3  a  obiectat  urmă¬ 
toarele :  Divinitatea  cea  imutabilă  şi  inconvertibilă  nu 
este  susceptibilă  de  transformare  şi  mutare.  De  aceea 
nici  Cuvântul  lui  Dumnezeu  na  putut  deveni  trup, 
nu  sa  putut  preface  în  trup  [e4  ouqxci  /usTa(3?,tt&îjvcu)~ 
In  pântecele  Fecioarei  na  fost  zemislit  şi  format  în 
mod  natural  şi  nici  nu  şi-a  luat  începutul  existenţei 

[aQxny _ tov  dvaî\  Celce  este  mai  înainte  de  veci 

şi  Dumnezeu  împreună  închinat  cu  Tatăl,  ci  Acesta 
formându-şi  sieşi  templu  în  pântecele  fecioresc,  era 
împreună  [avrfjj')  cu  cel  plăsmuit  şi  născut  Pe  Fe¬ 
cioara  Maria  o  numim  Născătoare  de  Dumnezeu 
nu  pentrucă  ar  fi  născut  pe  Dumnezeu  în  mod  na¬ 
tural,  ci  fiindcă  a  născut  pe  omul  unit  cu  Dumnezeu. 
Numele  Emanuil  ne  arată,  pe  [omul]  cel  luat  din  noi 
pentru  noi  şi  pe  Dumnezeu  Cuvântul  celce  l-a  luat. 

La  observările  lui  Teodoret  a  mai  adăugat  una 
nouă  Andrei  al  Samosatei.4 *  El  s  a  legat  de  terminul 
„trupeşte",  prin  care  Ciril  caracterizase  naşterea 
cea  din  Fecioara.  I  sa  părut,  că  acest  termin  vatămă 
prerogativa  fecioriei  Măriei*  Dacă  Fecioara  l-a 
născut  pe  Dumnezeu  Cuvântul  „trupeşte",  atunci  nu 
l-a  mai  născut  ca  Fecioară.  Ce  rost  mai  au  în  acest 
caz  cuvintele14:  „Duhul  Sfânt  va  veni  peste  tine  şi 
puterea  Celui  Prea  înalt  te  va  umbri  pe  tine  ?“ 

Teodoret  a  presupus  în  obiecţiile  sale  ca  ne¬ 
ştiute  lucruri  prea  elementare.  De  aceea  Ciril  îi  răs¬ 
punde  6  pe  un  ton  cam  ironic,  că  ştie  şi  el  prea  bine- 


1  Migne,  75  col.  516. 

*  Vezi  mai  sus  epistola  sinodului  din  Alexandria. 

*  Migne,  76  coL  392 — 393. 

4  Migne,  76  col.  317. 

*  Luca,  1 86. 

a  Migne,  76  coL  396 — 397, 

că  natura  divină  cea  inefabilă  nu  sufere  nici  umbră, 
de  schimbare.  Dacă  a  zis,  că  Dumnezeu-Cuvântul 
s’a  făcut  trup,  n’a  înţeles  prin  aceasta,  că  ar  fi  avut 
loc  vre-o  amestecare,  sau  prefacere,  sau  schimbare 
a  acelei  naturi,  ci  numai  că  Ei  şi-a  unit  în  mod  ne¬ 
grăit  un  trup  având  suflet  raţional  \î)văo(tai ...  em/uati 
xfjv/rii'  txovxi  Fecioara  na  născut  divinitatea 

goală,  dar  nici  na  născut  numai  un  templu,  care  să 
aibă  în  el  caşi  Unul  din  sfinţi  —  pe  Dumnezeu, 
căci  în  felul  acesta  EI  este  chiar  şi  în  noi,  după 
cuvântul  apostolului  Paul1 *  Fecioara  Maria  este  şi 
se  numeşte  Născătoare  de  Dumnezeu  nu  pentrucă 
„natura  divină..,  ar  avea  începutul  existenţei  dela 
trup,  ci...  deoarece  Dumnezeu-Cuvântul  şi-a  unit 
sieşi  ipostatic  natura  umană  şi  a  răbdat  naşterea 
trupească  din  pântecele  ei".8 

Lui  Andrei  al  Samosatei  îi  răspunde;  că  prin 
terminul  „trupeşte"  na  voit  să  spună  altceva  decât, 
că  Dumnezeu  Cuvântul  sa  născut  „după  trup". 
Dumnezeu  şi  Tatăl  a  născut  pe  Fiul  în  chip  dum- 
nezeesc.  Deoarece  însă  tot  ce  se  naşte  din  trup 
trup  este.  Fecioara  trup  fiind,  a  născut  „trupeşte". 
Prin  cuvântul  „trupeşte"  nu  se  ridică  nici  minunăţia 
naşterii  şi  nici  nu  se  răstoarnă  lucrarea  Duhului 
Sfânt.  Logosul  * —  fiind  Dumnezeu  după  natură  — - 
când  s’a  făcut  trup,  a  ieşit  [din  Fecioara)  în  chip 
dumnezeesc,  adecă  aşa  cum  se  cuvine  celui  ce 
este  cu  adevăr  at  Dumnezeu.  Singur  El  a  avut  de 
maică  pe  aceea  care  n’a  ştiut  de  nuntă  şi  a  pă¬ 
zit-o  fecioară,  pe  cea  care  l-a  născut  după  trup. 3 

Anatematisma  II  culminează  în  cuvintele  „după 
ipostas",  cari  — 1  în  opoziţie  cu  dioprosopismul  de>- 
clarat  al  lui  l'festorie  — 1  exprimă  monoprosopismul  în 
fiinţă  lui  Isus  Hristos.  Persoană  cea  unică  a  Dum- 
nezeu-Cuvântului  este  subiectul  purtător  nu  numai 
al  naturii  divine,  ci  şi  al  celei  umane.  De  aceea 


1  I.  Cor.  3,„  ,7. 

1  Vezi  epistola  sinodului  din  Alexandria. 

3  Migne,  76  col.  321. 

Hristos  este  numai  „unul“  cu  propriul  său  trup, 
El  este  deodată  şi  Dumnezeu  şi  om. 

Teodoret  se  îndreaptă,  în  critica  pe  care  o  face 
acestei  anatematisme, 1  împotriva  cuvintelor  ?vraatţ 
xa-'i’vTTooTaoiv.  Credea,  că  ele  au  la  bază  ideea 
amestecării  naturilor.  Iată  cuvintele  lui:  „Urmând 
dumnezeeştilor  învăţături  ale  apostolilor,  mărtu¬ 
risim  „un“  Hristos  şi  pe  acelaş  îl  numim  —  pentru 
unire  —  Dumnezeu  şi  om.  Unirea  după  ipostas  nu 
o  cunoaştem  de  loc  [ nayjdnaaiv  ăyroov/u sv\,  fiind 
străină  de  sfintele  Scripturi  şi  de  părinţii,  cari  le-au 
explicat  Dacă  prin  unirea  „după  ipostas"  voieşte 
JCiril]  să  spună,  că  prin  ea  s’a  făcut  amestecarea 
trupului  şi  a  divinităţii,  atunci  îl  contrazicem  cu 
toată  hotărîrea  şi  vom  respinge  blasfemia...  Ame¬ 
stecarea  ridică  proprietatea  fiecărei  naturi.  Ori,  a 
zice  aceasta  despre  Dumnezeu-Cuvântul  şi  despre 
cel  născut  din  sămânţa  lui  David  este  cel  mai  ab¬ 
surd  lucru".  Unirea  după  ipostas  este  superfluă 
[ntQtnii].  Ajunge  dacă  zicem  simplu  „unire",  căci 
ea  arată  şi  proprietăţile  naturilor  şi  ne  învaţă  să 
adorăm  şi  pe  „un“  Hristos. 

Dela  Andrei  al  Samosatei  nu  ne-a  rămas  nici 
o  critică  la  această  anatematismă.  De  asemenea  ne 
lipseşte  orice  critică  şi  la  anatematismele  V  şi  VI. 
După  părerea  lui  P.  Mahe,  care-i  foarte  probabilă,  * 
aici  avem  de-a  face  cu  lacune  de  ale  manuscrip¬ 
tului. 

Ciril  arată  în  răspunsul  său,  că  a  folosit  aceste 
cuvinte  constrâns  de  lupta  dusă  împotriva  lui  Ne- 
storie,  care  nega  pretutindeni  naşterea  cea  după 
trup  a  Dumnezeu-Cuvântului  şi  admitea  numai  o 
unitate  a  demnităţilor.  Unirea  după  ipostas  nu  în¬ 
seamnă  nimic  altceva  decât,  că  însuşi  Cuvântul  s’a 
unit  într’adevăr  [xară  dkrj&eiav]  cu  natura  umană, 
fără  vre-o  prefacere  ori  amestecare  şi  că  Hristos 
este  „unul“,  acelaş  adecă  Dumnezeu  şi  om. 


*  Migne,  76  co'.  400. 

*  Hefele-Leclercq,  o.  c,  pg.  270  nota  1, 

Anatematisma  a  III  loveşte  nestorianismul 
chiar  la  rădăcina  lui.  Ea  combate  uniunea  morală 
\<>wâ(ptta)  dintre  cele  două  naturi  şi  postulează  în 
locul  ei  una  naturală,  sau  fizică.  Prin  faptul,  că  Ne- 
storie  a  lăsat  ca  cele  două  naturi  să  subsiste  şi 
după  unirea  lor,  nu  numai  în  persoana  unirii,  ci  şi 
în  persoanele  lor  naturale,  el  a  împărţit  pe  Isus  Hri- 
stos  cel  „unul"  în  două  şi  a  exclus  posibilitatea 
oricărei  uniri  a  naturilor,  afară  de  cea  morală.  Ciril 
a  dat  unirii  celor  două  naturi  atributul  de  naturală, 
sau  fizică,  numai  pentru  a  respinge  unirea  mult 
prea  slobodă  a  lui  Nestorie 1  şi  pentru  a  arăta  în 
acelaş  timp  realitatea,  intimitatea  şi  adevărul  ei,  iz- 
vorîte  cu  stringenţă  logică  din  admiterea  unei  sin¬ 
gure  persoane  în  Isus  Hristos,  aceea  a  Logosului. 

Cele  mai  multe  neplăceri  le-a  avut  Ciril  din  pri¬ 
cina  caracterizării  unirii  ca  naturală,  sau  fizică.  Teo- 
doret  a  numit  această  anatematismă,  chiar  la  înce¬ 
putul  criticei  sale  „întunecată  şi  greu  de  înţeles". 
Natura  —  zice  el  —  este  ceva  ce  constrânge,  ceva 
involuntar.  Tot  ce-i  natural,  ca  foamea,  setea,  somnul, 
respiraţia,  este  în  acelaş  timp  şi  involuntar.  De 
aceea  dacă  unirea  „chipului  lui  Dumnezeu"  şi  a 
„chipului  robului"  a  fost  naturală,  atunci  ea  a  fost 
făcută  sub  presiunea  unei  necesităţi  oarecare,  iar 
nu  din  iubirea  de  oameni  a  Dumnezeu-Cuvântului ; 
atunci  legiuitorul  tuturor  a  trebuit  şi  El  să  urmeze 
legilor  cari  constrâng...  Dar  apostolul  Paul  ne  spune, 
că  Dumnezeu-Cuvântul  „S’a  deşertat  pe  sine  chipul 
robului  luând". 2  Acest  „s’a  deşertat  pe  Sine"  arată 
momentul  voluntar  al  unirii.  Iar  dacă  unirea  a  fost 
voluntară,  atunci  adausul  cuvântului  „naturală",  este 
superfluu  \ntQnir)  rrjg  (pvaixtjg  ĂfŞtcog  rj  JiQOG&i)xy\.a 

Andrei  al  Samosatei  învinueşte  pe  Ciril,  că  prin 
unirea  naturală  el  adună  naturile  într’un  singur  ipo- 
stas,  amestecându-le.  Apoi  scoate  la  iveală  ca  şi 


'  Migne,  76  col.  405  B. 

»  Fii.  2,. 

5  Migne  76  col.  401  şi  404. 

Teodoret  momentul  necesităţii,  care  ar  fi  ascuns  în 
ea*  Dacă  unirea-i  naturală,  unde  mai  este  harul  ? 
Unde  mai  este  misterul  divin?1 

Ciril  le  răspunde,2  că  prin  unirea  naturală  na 
voit  să  spună  decât,  că  Dumnezeu- Cuvântul  s’a  unit 
cu  trupul  sfânt  însufleţit  de  un  suflet  raţional,  dar 
nu  numai  relativ,  ci  cu  adevărat  (ou  g,  âAAd 

xa-ia  ăAit&tiar j.  In  ochii  lui  Ciril  prin  urmare  „unirea 
naturală"  şi  „unirea  după  ipostas",  cum  este  numită 
ea  în  anatematisma  a  doua,  sunt  sinonime.  Pen- 
truca  să  poată  dovedi,  că  cuvântul  „natural"  are  şi 
în  sf.  Scriptură  însemnarea  de  „ adevărat Ciril  se 
provoacă  la  apostolul  Paul.  In  epistola  cătră  Efe- 
seni  stă  scris:  „Din  fire  [<pveu\  eram  fiii  mâniei,  ca 
şi  ceilalţi".3  Pentru  orişicine  este  însă  evident,  că 
mânia  divină  nu  există  în  mod  natural  şi  că  sensul 
cuvintelor  „din  fire  eram  fiii  mâniei"  este  urmă¬ 
torul:  „Cu  adevărat  eram  fiii  mâniei".....  Unirea 
naturală  deşi  ne-a  dat  pe  Hristos  cel  „unul",  nu 
implică  nici  o  amestecare  a  naturilor. 

Anatematisma  IV  răstoarnă  teoria  nestoriană 
despre  comunicarea  însuşirilor.  In  cadrul  acesteia 
nu  se  putea  vorbi  b.  o.  despre  naşterea,  sau  moartea, 
sau  învierea  Dumnezeu-Cuvântului.  Precum  se  ştie 
baza  indestructibilă  a  comunicării  însuşirilor  în 
Hristos  o  constitue  persoana  cea  unică  a  Dumnezeu- 
Cuvântului,  deoarece  ea  este  deodată  purtătoarea 
exclusivă  a  ambelor  naturi  şi  ei  i  se  atribue  ca  unui 
singur  subiect  toate  acţiunile  acestora.  Ori,  Nestorie 
admiţând  şi  după  unire  două  persoane  naturale 
pentru  cele  două  naturi,  nu  mai  putea  vorbi  despre 
o  comunicare  a  însuşirilor  în  sensul  strict  al  cuvân¬ 
tului.  Comunicarea  mijlocită  de  persoana  unirii,  pe 
care  el  a  inventat-o,  este  o  ficţiune,  o  caricaturi¬ 
zare  a  ei. 


1  Migne,  76  col.  325. 

1  Migne,  76  col.  328 — 332  şi  403 — 409. 
*  Ef.  2,. 

Atât  Teodoret, 1  cât  şi  Andrei2 *  îl  acuză  pe 
Ciril,  că  prin  această  anatematismă  favorizează 
erezia  lui  Arie  şi  a  lui  Eunomie. 8  Apoi  analizează 
o  mulţime  de  citate  biblice  cari  cuprind  lucruri 
proprii  naturii  umane  şi  sub  pretextul,  că  împli¬ 
nesc  întocmai  ceeace  cere  Ciril  în  anatematisma 
sa,  le  atribue  nu  persoanei,  ci  naturii  divine  a  lui 
Hristos.  Se  ’nţelege,  că  aşa  le-a  fost  apoi  uşor  să 
arate  contrazicerile  mari  la  care  se  ajunge,  precum 
^i  imposibilitatea  de-a  mai  combate  pe  arieni. 

In  răspunsul  său  conceput  într’o  formă  mai 
mult  positivă  decât  polemică  arată  Ciril,4  că  este 
necesar  a  atribui  şi  cele  omeneşti  şi  cele  dumne- 
zeeşti  unei  singure  persoane,  deoarece  Domnul 
nostru  Isus  Hristos  este  unul  [«?).  Precum  este  una 
credinţa  în  El  şi  unul  botezul,  aşa  va  fi  numai  una 
şi  persoana.  Unul  şi  acelaş  fiind  deodată  Dumnezeu 
şi  om,  trebue  să  I  se  atribue,  fără  nici  o  cârtire, 
atât  cele  dumnezeeşti,  cât  şi  cele  omeneşti.  Natura 
divină  cea  negrăită  nu  este  întru  nimic  atinsă  şi 
scurtată  prin  faptul,  că  i  se  atribue  Logosului  şi 
cele  omeneşti.  De  asemenea  nu  este  nici  un  motiv 
de  a  se  îndoi  de  misterul  iconomiei  celei  după 
trup  dacă  se  zice,  că  rămânând  El  Dumnezeu,  sa 
făcut  om  ca  şi  noi...  Deşertarea  despre  care  vor¬ 
beşte  apostolul  Paul  în  epistola  cătră  Filipeni  2e— 
constă  tocmai  în  aceea,  că  El  prin  „împropriere 
iconomică"  îşi  face  de  ale  sale  proprii  şi  cele 
omeneşti. 

Obiectivul  ananatematismei  a  V  sunt  cuvin¬ 
tele:  iftorpdqnq  âv&Qconog.  Nestorie  le-a  socotit  pe 
bună  dreptate  de  potrivite  pentru  a  exprima  în  mod 

1  Migne,  76  col.  409.  412.  *  Mîgne,  76  col.  332,  333  şi  336. 

3  Arienii  ziceau  deoparte,  ca  Logosul  a  luat  la  întrupare  un  trup 
neînsufleţit  (ăJ/U^ov),  iar  pe  de  altă  parte  reduceau  tot  ce  se  spunea  în 
Sf.  Scriptură  despre  Hristos  ca  om  [b.  o.  neştiinţa,  mărginirea,  supu¬ 
nerea,  etc.)  la  persoana  Logosului,  pentruca  să  poată  scoate  în  felul  acesta 

un  argument  împotriva  divinităţii  sale.  Cine  nu  ştie  toate,  cine-i  mărginit 
şi  supus,  nu  poate  fi  Dumnezeu. 

4  Migne,  76  col.  336—344  şi  413-417. 

intuitiv  unirea  dintre  cele  două  naturi,  aşa  cum  o 
concepea  el.  Ele  sunt  întru  toate  în  spiritul  şcoalei 
antiohiene,  care  înţelegea  întruparea  ca  o  locuire, 
ca  o  inhabitare  a  Logosului  în  omul  născut  din  Fe¬ 
cioara  Maria.  Pentru  Ciril,  Hristos  nu  este  numai 
un  om  teofor,  ci  Dumnezeu  adevărat.  Fiul  cel  unic 
şi  natural  al  lui  Dumnezeu,  care  s’a  făcut  trup  1 *  şi 
sa  împărtăşit  asemenea  nouă  trupului  şi  sângelui. z 

In  legătură  cu  această  anatematismă  Teodoret 
îi  face  lui  Ciril  două  obiectiuni, 3  una  ipotetică  şi  alta 
positivă.  Prima  poate  fi  formulată  astfel:  Dacă  prin 
cuvintele  „Dumnezeu-Cuvântul  sa  făcut  trup“  vo¬ 
ieşte  să  spună,  că  el  sa  prefăcut  în  trup,  atunci 
trebue  acuzat  de  impietate.  Iar  a  doua  este  urmă¬ 
toarea:  El  [Teodoret]  nu  renunţă  la  expresiunea 
„om  teofor“  —  cum  cere  anatematisma  —  pentrucă 
ea  a  fost  folosită  de  mulţi  părinţi,  dintre  cari  unul 
este  şi  marele  Vasile,  la  care  o  întâlnim  de  două 
ori. 4 5  Hristos  se  numeşte  om  teofor,  nu  pentrucă  ar 
avea  harul  numai  în  parte,  ci  pentrucă  are  unită 
în  Sine  întreaga  divinitate  a  Fiului,  după  cuvântul 
apostolului  Paul  care  zice  „In  el  locuieşte  toată 
plinirea  dumnezeirii  trupeşte.11  5 

Răspunsul  lui  Ciril 8  la  prima  obiecţiune  este  în 
general  cam  pornit,  pentrucă  prin  ea  a  fost  con¬ 
strâns  să  spună  încăodată  ceeace  a  mai  spus  de 
atâtea  ori,  şi  anume,  că  natura  divină  şi  incorupti¬ 
bilă  a  Dumnezeu-Cuvântului  nu  s’a  prefăcut  nici¬ 
decum  în  trup.  Nimeni  nu  este  atât  de  nebun  să 
creadă  asemenea  lucruri,  de  aceea  Teodoret  să  în¬ 
ceteze  de  a-şi  mai  risipi  puterile  în  muncă  zădarnică, 

Isus  Hristos  nu  trebue  numit  „om  teofor"  — 
pentrucă  nu  cumva  să  fie  socotit  ca  unul  dintre 


1  loan  1  )4. 

*  Evrei,  214. 

3  Migne,  76  col.  419—  420. 

4  Migne,  29  col.  468  şi  32  col.  969. 

*  Col.  2a  9. 

5  Migne,  76  col.  420 — 421. 

sfinţi  —  ci  mai  vârtos  Dumnezeu  adevărat  întrupat 
şi  făcut  om.  Nu  este  tot  atâta  a  zice,  că  Cuvântul 
s’a  făcut  trup,  ori  a  crede  că  Dumnezeu  locuieşte 
în  om.  Ce-i  drept  Domnul  nostru  Isus  Hristos  a 
numit  odată  propriul  său  trup  „biserică",1  dar  nu  în 
înţelesul  de  locuire  relativă,  precum  este  ea  şi  în 
noi  —  prin  Duhul  Sfânt 

Anatematisma  a  VI  respinge  expresiunea: 
„Acelaş  era  şi  prunc  şi  Stăpân  al  pruncului",2  pe 
care  a  folosit-o  Nestorie  întruna  din  cuvântările  sale 
cătră  poporul  din  Constantinopol.3  Ea  poate  fi  înţe¬ 
leasă  perfect  din  punctul  de  vedere  al  christologiei 
nestoriene,  dar  nicidecum  din  al  celei  ortodoxe  — 
pentrucă  implică  o  împărţire  în  două  a  lui  Hristos. 
Numai  presupunând,  că  atât  pruncul  cât  şi  Dum- 
nezeu-Cuvântul  există  şi  după  unire  fiecare  în  per¬ 
soana  sa  proprie  naturală  se  poate  zice,  că  imul  şi 
acelaş  a  fost  deodată  şi  prunc  şi  Stăpân  al  prun¬ 
cului.  Nestorie  numia  pe  Dumnezeu- Cuvântul  deo¬ 
parte  prunc  —  în  baza  comunicării  însuşirilor  — 
iar  de  altă  parte  Stăpân  al  pruncului,  în  baza  exi¬ 
stenţei  sale  personale,  deosebită  de  cea  personală 
a  pruncului. 

Ciril  referindu-se  la  expresiunea  de  mai  sus 
zice,  în  epistola  sinodală,  cu  multă  dreptate,  urmă¬ 
toarele:  „Pe  Cuvântul  lui  Dumnezeu  încă  nu-1  numim 
Dumnezeul  sau  Stăpânul  lui  Hristos,  pentrucă  să  nu 
tăiem  în  două  pe  Hristos  cel  „unul" ...  şi  să  cădem 
în  crima  blasfemiei,  făcându-L  pe  El,  Dumnezeul 
sau  Stăpânul  său  propriu.  Cuvântul  lui  Dumnezeu 
fiind  unit  cu  trupul  ipostatic...  este  Dumnezeu  a 
toate  şi  stăpâneşte  totul.  Sieşi  nu-şi  este  nici  slugă , 
nici  stăpân.  A  socoti  şi  a  vorbi  aşa  ceva  este  mai 
vârtos  lucru  nebunesc  şi  lipsit  de  evlavie.  El  a  numit 
pe  Tatăl:  Dumnezeul  său,  deşi  este  din  fiinţa  Lui 
şi  Dumnezeu  din  fire.  Nu  am  uitat  însă,  că  pe  lângă 
aceea,  că  El  a  rămas  Dumnezeu,  s'a  făcut  şi  om 

1  Ioan,  2,9. 

*  Lnofs,  Nestoriana,  pg.  292  8 — 4, 

e  Cf.  Hefele-Leclercq,  o.  c.  pg.  274  nota  1. 

sub  Dumnezeu,  după  cuvenita  lege  a  naturii  umane. 
Cum  să  îşi  fie  El  sieşi  Dumnezeu  sau  Stăpân?  El 
însuşi  zice,  că  este  dimpreună  cu  noi  sub  Dumnezeu, 
dar  numai  ca  om  şi  în  măsura  recerută  şi  cuvenită 
pentru  deşertare.  Aşa  s’a  făcut  şi  sub  lege,  deşi 
ca  Dumnezeu  El  a  promulgat  legea,  fiind  legislator". 

Teodoret  recunoaşte,1  că  după  unirea  dintre 
cele  două  naturi  nu  mai  are  loc  numele  de  robie 
şi  zice  că  tocmai  pentru  unirea  care  a  avut  loc 
între  chipul  lui  Dumnezeu  şi  chipul  robului,  acesta 
din  urmă  trebue  numit.  Dumnezeu.  Cu  toate  acestea 
nu  trebue  uitat  că  profetul  Isaia  numeşte  odată  pe 
cel  luat  din  sămânţa  lui  Avraam  „rob“,  prin  cuvintele: 
„Aşa  zice  Domnul,  celce  din  pântece  m’a  făcut 
rob“.3  Ori,  în  pântece  n’a  putut  fi  făcut  Dumnezeu- 
Cuvântul,  ci  chipul  robului. 

La  această  din  urmă  observaţie  a  lui  Teodoret 
îi  răspunde  Ciril8  în  sensul,  că  nime  nu  trebue  să 
se  scandalizeze  dacă  profeţii  îl  numesc  pe  El  „rob“. 
Ei  ştiau  —  prin  descoperirea  Duhului  Sfânt  —  că 
Dumnezeu-Cuvântul  făcându-se  om,  era  şi  aşa  liber. 
El  n’a  respins  măsura  deşertării,  s’a  socotit  ase¬ 
menea  nouă  celor  de  sub  jugul  robiei,  a  plătit  ca 
unul  din  noi  tributul  cerut  de  vameşi,  s’a  supus 
legii,  deşi  ca  Dumnezeu  era  legiuitor  şi  a  numit 
Dumnezeu,  pe  Părintele  Său,4  deşi  întru  toate  era 
egal  cu  El,  ca  Dumnezeu. 

Anatematisma  a  VII  se  ocupă  de  ceeace  se 
chiamă  în  teologia  dogmatică  de  azi :  Indumnezeirea 
naturii  umane  a  lui  Hristos.  Deosebirea  dintre 
Nestorie  şi  Ciril  era  profundă  şi  cu  privire  la 
această  chestiune.  Nestorie  zicea,  că  omul  Isus  a 
primit  puterea  de  a  săvârşi  faptele  minunate,  precum 
şi  preamărirea  dumnezeiască  a  naturii  sale  dela 
Dumnezeu-Cuvântul  —  ca  dela  unul  străin,  ca  dela 
unul  care  există  deosebit  de  el.  Ciril  susţinea  dim¬ 
potrivă,  că  minunile  lui  Isus  sunt  minuni  săvârşite 


1  Migne,  76  col.  421  şi  424.  *  49k. 

8  Migne.  76  col,  424—425.  4  loan.  20w. 

de  Dumnezeu-Cuvântul  însuşi  prin  propriul  său  trup, 
ca  printr’un  organ,  iar  preamărirea  de  care  sa  în¬ 
vrednicit  el,  este  de  asemenea  o  preamărire  a  tru¬ 
pului  propriu. 

Lui  Teodoret  i  s’a  părut  foarte  corectă  afir¬ 
maţia.  că  Isus  a  fost  preamărit  de  Dumnezeu  Cu¬ 
vântul  şi  tocmai  de  aceea  văzând,  că  Ciril  a  com¬ 
bătut-o,  întreabă  mirat1:  Dacă  natura  omului  este 
muritoare,  iar  Dumnezeu-Cuvântul  viaţă  şi  de  viaţă 
făcător  —  căci  a  înviat  biserica  cea  stricată  de 
iudei  şi  a  înălţat-o  la  ceriuri  —  atunci  cum  se  mai 
poate  zice,  că  chipul  robului  nu  a  fost  preamărit 
prin  chipul  lui  Dumnezeu?  Dacă  chipul  robului  a 
fost  muritor  după  natură  şi  a  devenit  nemuritor  — 
pentru  unirea  cea  cu  Dumnezeu  Cuvântul  —  atunci 
a  luat  ceeace  n’a  avut.  Luând  ceeace  n’a  avut  a  fost 
preamărit,  iar  preamărit  a  fost  de  cătră  celce 
i-a  dat. 

Andrei  al  Samosatei  spune, 3  că  despre  Domnul 
nostru  Isus  Hristos  nu  susţine  nimeni,  că  ar  fi  lu¬ 
crat  ca  un  simplu  om,  sau  profet,  sau  apostol,  sub 
influinţa  Duhului  Sfânt  Expresiuni  cum  sunt  b.  o. 
cele  ce  urmează:  „După  lucrarea  puterii  virtuţii 
sale,  pe  care  a  lucrat-o  în  Hristos,  sculându-L  pe 
El  din  morţi  şi  deslegând  durerile  morţii", 3  sau 
„Prin  puterea  lui  Dumnezeu  fiind  înălţat",1  se  re¬ 
feră  numai  la  natura  trupului  celui  văzui.  Că  El 
n’a  fost  numai  un  profet,  sau  apostol  se  vede  şi 
din  felul  cum  se  adresa  când  vorbia.  El  nu  zicea: 
„Acestea  zice  Domnul",  ci  legifera  ca  Fiu:  „Iar 
Eu  zic  vouă". 

Ciril  îi  arată  lui  Teodoret6  mai  întâi,  că  Cel 
care  a  lucrat  în  Isus  şi  cele  mai  dumnezeieşti  lu¬ 
cruri,  a  fost  însuşi  Domnul  puterilor.  El  n’a  dat  al¬ 
tuia  puterea  de-a  lucra.  Apoi  răspunzând  la  obiec- 
ţiunea  pe  care  i-a  făcut  o  direct  zice,  că  dacă  Hri- 


1  Migne,  76  col  425.  8  Migne,  76  col.  344. 
5  Ef.  118.  4  Faptele  Apost.  ?s». 

*  Migne,  76  col.  425  şi  427. 


J 


3* 


351 


REVISTA  TEOLOGICA 


stos  [Logosul  aici]  şi-a  ridicat  trupul  său  din  morii 
—  ca  unul  ce  este  viaţă  şi  de  viaţă  făcător  —  El 
sa  preamărit  pe  Sine  însuşi  şi  nu  a  dăruit  mărirea 
altuia  afară  de  El.  Arătând,  că  biserica  [trupul]  cea 
unită  cu  El  este  mai  tare  decât  moartea.  El  nu  a 
preamărit  pe  un  altul  oarecare,  ci  mai  vârtos  pe 
Sine  însuşi  [t’^oloMît  toLvvv  ovx  zthqov  uva  fiăXĂov,, 
ăXX’  iavTov].  Pe  larg  şi  într’o  formă  mai  mult  expo- 
sitivă  îi  răspunde  Ciril 1  lui  Andrei  al  Samosatei. 
Domnul  nostru  Isus  Hristos  este  „unul“  cu  ade¬ 
vărat.  El  este  Cuvântul  lui  Dumnezeu  cel  vecinie, 
care  în  timpurile  cele  din  urmă  ale  veacului  sa 
făcut  şi  om.  Fiind  „un“  Fiu  şi  Dumnezeu  şi  Domn,, 
lucra  semnele  cele  dumnezeieşti  prin  puterea  cea 
mai  presus  de  om  şi  vestea  astfel,  că  deşi  sa 
făcut  om,  a  rămas  întru  toate  Dumnezeu  adevărat 
şi  putere  a  Tatălui.  Făcându-se  om  nu  a  încetat  a 
fi  ceeace  era.  împlinea  lucruri  minunate.  Aşa  po- 
runcia  demonilor,  ruşina  pe  Satana, 2  dădea  lumină 
orbilor, 3  învia  morţii4  şi  liniştea  printrun  singur 
cuvânt  marea  înfuriată. 5  Domnul  nostru  Isus  Hri¬ 
stos  nu  a  fost  preamărit  prin  aceste  minuni  ca  un. 
om  simplu  şi  singur  —  cum  este  cazul  la  profeţi, 
sau  apostoli  —  ci  prin  ele  şi-a  procurat  de  fapt 
sieşi  mărirea,  cu  scopul  ca  toţi  văzându-le  să  creadă, 
că  este  Dumnezeu  după  natură,  deşi  sa  făcut  şi  om. . 

Dumnezeu-Cuvântul,  făcându-se  odată  om,  nu  a 
respins  iconomia  şi  a  răbdat  pentru  noi  de  bună 
voie  deşertarea.  Pentru  aceea,  deşi  după  natură- 
este  viaţă,  se  zice  că  este  vivificat  de  cătră  Tatăl 
şi  deşi  este  Domn  al  măririi  se  zice  că  ia  mărire: 
dela  EL 

(Urmează]  Diacon  NICOLAE  I.  POPOVICIU. 


1  Migne,  76  col.  3-34.  343  ?i  348. 

*  Matei,  44  sq. 

*  Ioan.  9,  sq.  4  Ioan,  11,  sq. 

5  Matei,  14, t  sq. 

-A  ÎNVĂŢĂMÂNTULUI  RELIGIOS:  MATERIALUL 
ÎMPĂRŢIT  PE  TRIMESTRE,  LUNI,  SĂPTĂ- 
MÂNI  ŞI  ORE. 

notă  Introductivă. 

Se  împlineşte  tocmai  un  an  dela  data  când  am 
publicat  câteva  lecţii  practice  în  „Revista  Teolo¬ 
gică".  De  pe  atunci  aveam  în  gând  să  alcătuiesc  o 
schemă,  împărţind  materialul  religios  pe  trimestre, 
săptămâni  şi  ore.  Dar  cum  se  începuse  lucrarea 
pentru  modificarea  vechei  programe,  a  trebuit  să 
renunţ,  până  la  o  dată  mai  târzie. 

Programa  cea  nouă  na  apărut.  Pentru  tradu¬ 
cerea  în  fapt  a  unui  gând  bun,  dar  mai  ales  pentru 
a  aduce  o  uşurare  în  orientarea  cateheţilor,  am  al¬ 
cătuit  schema  conform  —  în  mare  parte  —  vechei 
programe.  Sunt  convins,  că  orientându-se  cineva 
strict  după  indicările  ei,  va  fi  totdeauna  la  curent 
cu  materialul.  Drept  e  şi  aceea,  că  am  introdus,  în 
toate  clasele,  material  nou.  In  special  cântări  bise¬ 
riceşti,  lectură  religioasă  şi  rugăciuni. 

Iar  pentru  clasele  VI  şi  VII  am  reintrodus  Sf. 
Taine  şi  Simbolul  credinţei,  pentrucă  în  cl.  IV 
aceste  cunoştinţe  nu  pot  fi  aprofundate  suficient. 
Materialul  prevăzut  în  acest  tablou  poate  fi  tratat 
în  întregime  acolo  unde  sârguinţa  şi  priceperea  îşi 
dau  mână  frăţească. 

El  poate  fi  parcurs,  cu  succes,  mai  ales  la 
şcolile  urbane,  unde  pentru  fiecare  clasă  stau  la 
dispoziţie,  săptămânal,  câte  două  ore. 

In  alcătuirea  acestei  programe  m  am  orientat 
şi  după  indicaţiile  pricepute  ale  părintelui  protopop 

al  Sebeşului  Dr.  Vasile  Oană.  Pentru  care  lucru  îi 
aduc  mulţumiri. 

Ordinea,  punctualitatea  şi  buna  chivernisire  a 
fiecărui  moment  nasc  realizări  şi  împletesc  laurii 
izbânzii.  Fie,  ca  acest  tablou  să  aducă  sprijin  în 
dobândirea  rodului,  vrednic  de  munca  preoţimii 
noastre. 


SEPTEMVRIE. 

Săptămâna  1  şi  2:  liber. 

Săptămâna  3: 

Clasa  I.  1.  Cercetarea  cunoştinţelor  de  religie  dobândite 
în  familie.  2.  „Sfat  bun“.  (Memorizare). 1 

Clasa  II.  1.  Discuţii  în  legătură  cu  materialul  din  cl.  jL 
2.  Rugăciunea  la  intrarea  în  clasă.  (Memorizare). 

Clasa  III.  1.  Privire  generală  asupra  materialului  din  cl.  D. 
2.  Aceeaş. 

Clasa  IV.  1.  Rememorarea  cunoştinţelor  relative  la  per¬ 
soana  Mântuitorului.  2.  Aceeaş. 

Clasa  V.  1.  Părinţii  Fecioarei  Maria:  Ioachim  şi  Ana.  2. 
Viaţa  Fecioarei  Maria.  Bunavestire. 

Clasa  VI.  1.  Privire  asupra  materialului  din  cl.  I.  2.  Cân¬ 
tări:  Repeţirea  celor  din  liturghia  Sf.  Ioan. 

Clasa  VII.  1.  Rememorarea  cunoştinţelor  asupra  sf.  Taine. 
2.  Simbolul  credinţei.  Articolul  1. 8 

Săptămâna  4: 

Clasa  I.  1.  „Sfat  bun“.  (Cântare).  2.  „Semnul  crucii“. 
Clasa  II.  1.  Rugăciunea  la  intrarea  în  clasă.  (Cântare).* 
2.  „Sfat  bun“.  (Memorizare  şi  cântare). 

Clasa  UI.  1.  David.  2.  Lectură  din  Biblie:  Psalmii  lui  DavicL 
Clasa  IV.  Pilda  cu  cei  doi  datornici.  2.  Cântări:  „Mântu- 
ieşte-ne  pe  noi“. 

Clasa  V.  1.  Lectură  din  T.  N.  asupra  celor  învăţate.  2. 
Repeţirea  cântărilor  bisericeşti  din  clasele  III  şi  IV. 


1  T.  Popovici :  Căite  de  cântece. 

1  Se  vor  aprofunda  toate  articolele. 
a  T.  Popovtci:  Carte  de  cântece. 

Clasa  VI.  1.  Pogorîrea  Duhului  Sfânt.  2.  Lectura  din  T.  N.r 
Pogorîrea  Duhului  Sfânt. 

Clasa  VII.  1.  Crezul:  Articolul  I.  2.  Articolul  HI. 

OCTOMVR1E. 

Săptămâna  1 : 

Clasa  I.  1.  Rugăciunea  la  intrarea  în  şcoală.  2.  Rugăciunea 
la  ieşirea  din  şcoală. 

Clasa  n.  1.  Rugăciunea  la  ieşirea  din  clasă.  (Memorizare) 
2.  Aceeaş.  (Cântare). 

Clasa  III.  1.  Solomon  (Dumnezeu  îl  dăruieşte  cu  înţelep¬ 
ciune).  2.  Lectură  din  Biblie.  Cărţile  lui  Solomon. 

Clasa  IV.  1.  Parabola  cu  oaia  cea  pierdută.  2.  Cântări: 
«Crucii  Tale . . 

Clasa  V.  1.  Naşterea  lui  Isus.  2.  Cântări:  Repeţiri  din  cla¬ 
sele  II  şi  IR. 

Clasa  VI.  1.  Predica  apostolului  Petru.  (Convertirea  celor 
3000).  2.  Cântări:  „împărate  ceresc...*. 

Clasa  VIL  1.  Crezul:  Articolul  IV.  2.  Articolul  V. 

Săptămâna  2: 

Clasa  L  1.  Vaca  Babei  Floare.  (Istorioară  morală). 1  2. 
Aceeaş.  (Repeţire  şi  îndrumări). 

Clasa  II.  1.  Facerea  lumii.  2.  Cântări  bisericeşti:  „Amin", 
„Doamne  mi!ueşte»ne“. 

Clasa  III.  1.  Cântări  bisericeşti:  Mărire:  „  Binecuvântează*. 
2.  Iov.  (Credinţa  şi  răbdarea  lui  Iov). 

Clasa  IV.  1.  Parabola  fiului  risipitor.  2.  Cântări:  „Pe  Tatăl 

Clasa  V.  1.  Magii.  Mănia  lui  Irod.  Fuga  în  Egipet.  2.  Cân¬ 
tări  :  Excepţiile  dela  „Mântuieşte-ne  pe  noi*. . . 

Clasa  VI.  1.  Predica  lui  Petru.  (Lectură  din  T.  N.).  2.  No¬ 
ţiunea  „Biserică*.  întemeierea  Bisericii. 

Clasa  VII.  1.  Crezul:  Articolul  VI.  2.  Articolul  VH. 

Săptămâna  3: 

Clasa  L  1.  Cântări  bisericeşti:  „Amin.  Doamne  miluie- 
şte-ne“.  2.  Fetiţa  orfană.  (Istorioară.  Dumnezeu  îngrijeşte  de 
copiii  orfani). 


1  Vezi  îu  manualele  P.  S.  Dr.  I.  Stroia. 

Clasa  U.  1.  Dumnezeu  creiază  şi  pe  om.  2.  Adam  şi  Eva 
In  raiu. 

Clasa  III.  1.  Tovie.  (Fiecare  om  are  un  înger  păzitor).  2. 
Proorocii.  Proorocul  Ilie. 

Clasa  IV.  1.  Bogatul  căruia  i-a  rodit  ţarina.  2.  Cântări: 
„Mila  păcii,  Cu  vrednicie". 

Clasa  V.  1.  întâmpinarea  Domnului.  2.  Rugăciunea:  „Acum 
slobozeşte". 

Clasa  VI.  1.  Viaţa  şi  activitatea  apostolului  Petru.  2.  Lec¬ 
tură:  „învierea  Tavitei,  Sutaşul  Cornelie"  etc. 

Clasa  VII.  1.  Crezul:  Articolul  VIII.  2.  Articolul  IX. 

Săptămâna  4: 

Clasa  I.  1.  Cântări:  „Doamne  miluieşte-ne  I  şi  II".  2.  Capra 
cu  trei  iezi.  (Să  ascultăm  de  părinţi). 

Clasa  II.  1.  Păcatul  strămoşesc  cu  urmările  lui.  (Dumnezeu 
promite  Mântuitor).  2.  Cain  şi  Avei. 

Clasa  IR.  1.  Proorocul  Daniil.  (Vestirea  Mântuitorului).  2. 
Cântări:  Repeţirea  celor  din  cl.  II  şi  Mărire:  Binecuvântează. 

CI.  IV.  1.  Bogatul  nemilostiv  şi  Lazăr  cel  sărac.  2.  Cân¬ 
tări:  „Sfânt". 

Clasa  V.  1.  Isus  în  templu.  2.  Botezul  Domnului. 

Clasa  VI.  1.  Convertirea  lui  Pavel.  2.  Prima  călătorie  mi¬ 
sionară. 

Clasa  VII.  1.  Crezul:  Articolul  X.  2.  Articolul  XI. 

NOEMVR1E. 

Săptămâna  1: 

Clasa  I.  1.  Repeţirea  istorioarelor  morale  învăţate.  2.  Or¬ 
fanul.  (Isus  ajută,  în  noaptea  Crăciunului,  copiilor  buni).1 

Clasa  II.  1„  Cântări  bisericeşti :  „Ţie  Doamne,  Dă-ne  Doamne". 
2.  Noe.  (Credinţa  lui  Noe.  Potopul). 

Clasa  IU.  1.  Ioan  Botezătorul.  2.  Bunavestire. 

Clasa  IV.  1.  Banul  de  dare.  2.  Cântări:  „Pe  tine  te  lăudăm". 
Clasa  V.  1.  Isus  în  pustie.  (Postul  şi  ispita  lui).  2.  Cântări : 
„Heruvicul". 

Clasa  VI.  1.  A  doua  călătorie  misionară  a  lui  Pavel.  2. 
A  treia  călătorie  misionară  a  lui  Pavel. 

Clasa  Vn.  1.  Crezul:  Articolul  XU.  2.  Repeţire:  Simbolul 
Credinţei. 

1  Vezi:  Dr.  I.  Stroia:  Carte  de  cetire  II. 

Săptămâna  2: 

Clasa  I.  1.  Cântări:  „Dă-ne  Doamne"  ! — II.  2.  Greerul  şi 
Furnica. 

Clasa  II.  1.  Viaţa  Fecioarei  Maria.  îngerul  vestitor.  2.  Na¬ 
şterea  lui  Isus. 

Clasa  III.  1.  Naşterea  Mântuitorului.  2.  Colindă:  „Cel  din 
veci  făgăduit". 

Clasa  IV.  1.  Parabola  neghinei.  2.  Parabola  smochinului 
fără  rod. 

Clasa  V.  I.  Isus  la  propoveduire.  Felul  de  a  învăţa.  2. 
Cântări:  „Priceasna". 

Clasa  VI.  1.  Pa  vel  în  închisoare.  Moartea  Sf.  Pa  vel.  2. 
Lectură:  din  T.  N.:  Călătoriile  lui  Pavel. 

Clasa  VIL  1.  Schisma  cea  mare  delâ  1054.  2.  Reforma  lui 
Luter. 

Săptămâna  3: 

Clasa  I.  1.  Naşterea  Domnului.  2.  Venirea  Magilor. 

Clasa  II.  1.  Venirea  Magilor.  2.  Mănia  lui  Irod.  Uciderea 
pruncilor. 

Clasa  III.  1.  Cântec  de  stea:  „Trei  crai  dela  Răsărit".  2. 
Venirea  Magilor;  Fuga  în  Egipet. 

Clasa  IV.  1.  Simbolul  credinţei.1  2.  Aceeaş. 

Clasa  V.  1.  Alegerea  apostolilor.  2.  Cântări:  „Bine  e  cu¬ 
vântat"  . . . 

Clasa  VI.  1.  Viaţa  primilor  creştini.  Agapele.  Catacombele. 
2.  Alegerea  celor  şapte  diaconi. 

Clasa  VII.  1.  I.  Calvin  şi  M.  Zwingli.  2.  Sectele  născute 
din  protestantism. 

Săptămâna  4: 

Clasa  I.  1.  Colindă:  „Florile  dalbe".  2.  Mănia  lui  Irod. 
Uciderea  pruncilor. 

Clasa  II.  1.  Colindă:  „Florile  dalbe".  2.  Fuga  în  Egipet. 
Clasa  DI.  1.  Cântec  de  stea:  „In  oraşul  Vifleem".  2.  Isus 
în  templu. 

Clasa  IV.  1.  Crezul  :  Articolul  I.  (Unitatea  fiinţei.  îngerii).  2. 
Articolul  n. 


1  Şi  Simbolul  credinţei  şi  Tainele  se  vor  trata  în  lunile  de  iarnă. 
Chestiunile  fiind  grele,  elevii  le  pricep  mai  uşor  acum  decât  în  lunile  de 
vară. 

Clasa  V.  1.  Predica  de  pe  munte.  2.  Cântări:  „Văzut-am 
lumina*. .. 

Clasa  VI.  I.  Persecuţiile.  Motivele  din  cari  au  pornit.  2. 
Persecuţiile  din  partea  Iudeilor. 

Clasa  VII.  1.  Creştinismul  la  Români.  2.  Intemeerea  Mitro¬ 
poliei  şi  Episcopiilor  în  Muntenia. 

DECEMVRIE. 

Săptămâna  1 

Clasa  I.  1.  Colindă :  „Florile  dalbe*.  2.  Fuga  în  Egipet. 

Clasa  II.  1.  Colindă:  „Trei  păstori*.  2.  Copilăria  lui  Isus. 
(Isus  de  12  ani). 

Clasa  OI.  1.  Cântec  de  stea:  „Steaua  sus  răsare*.  2.  Bo¬ 
tezul  lui  Isus. 

Clasa  IV.  1.  Cântări:  „Axionul*.  2.  Oră  de  colinde  şi  cân¬ 
tece  de  stea.  (Cele  din  cl.  DI). 

Clasa  V.  1.  Colindă:  „Colo’n  sus*...  2.  Repeţirea^  cântă¬ 
rilor  bisericeşti  învăţate. 

Clasa  VI.  1.  Moartea  arhidiaconului  Ştefan.  2.  Persecuţiile- 
din  partea  împăraţilor  romani. 

Clasa  VII.  1.  Cântări:  „Cinei Tale*.  2.  Cântări:  „Cinei Tale*. 

Săptămâna  2: 

Clasa  I.  1.  Colindă:  „Ce  ne-aduce  Moş-Crăciun ?“  2.  Bo¬ 
tezul  Domnului. 

Clasa  n.  1.  Colindă:  „Ce  ne-aduce  Moş-Crăciun ?“  2.  Bo¬ 
tezul  Iui  Isus.  ' 

Clasa  IU.  1.  Botezul  Mântuitorului.  „Troparul  Botezului*. 
2.  Rugăciunea  „Prea  sfântă  Treime*. 

Clasa  IV.  1.  Oră  de  pregătire  pentru  sf.  Mărturisire.1  2. 
Oră  de  pregătire  pentru  sf.  împărtăşanie. 5 

Clasa  V.  1.  Oră  de  pregătire  pentru  sf.  Mărturisire.  2.  Oră: 
de  pregătire  pentru  sf.  împărtăşanie. 

Clasa  VI.  1.  şi  2.  Vezi  la  clasele  IV  şi  V)5 

Clasa  VH.  1.  şi  2.  Vezi  la  clasele  IV  şi  V. 


1  Şi  ’  Câte-o  mică  exortaţie. 

*  Se  fac  aceste  exortaţii  având  In  vedere,  că  dela  ci.  IV  în  sos  elevii 
se  mărturisesc  individual. 

Săptămâna  3: 

Clasa  I.  1.  Repeţirea  cunoştinţelor  în  legătură  cu  Naşterea 
Domnului.  2.  Lectură.  Colinde.  Poezii  de  Crăciun. 

Clasa  n.  1.  Lectură  educativă  potrivită.  (Orfanul,  Poezir 
de  Crăciun  etc.).  2.  Oră  de  pregătire  sufletească  pentru  Crăciun. 

Clasa  HL  1.  Oră  de  colinde  şi  cântece  de  stea.  2.  Repe¬ 
ţirea  lecţiilor  asupra  „Naşterii  Domnului”. 

Clasa  IV.  1.  Repeţirea  materiei  despre  „Naşterea  Domnului*, 
(Cetiri  din  Biblie).  2.  Troparul  Naşterii. 

Clasa  V.  1.  Colindă:  „O,  ce  veste  minunată”.  2.  Repeţirea 
colindelor  şi  cântecelor  de  stea. 

Clasa  VI.  1.  Persecuţiunile  tipice:  Nero,  Domiţian,  Dio- 
cleţian.  2.  Lectură:  „Catavasiile  Naşterii*.  (Din  Octoih). 

Clasa  VII.  1.  şi  2.  Irmosul  Naşterii  Domnului. 

Săptămâna  4: 

Vacanţa  de  Crăciun. 

ianuarie; 

Săptămâna  1: 

Vacanţa  de  Crăciun. 

Săptămâna  2: 

Clasa  I.  1.  Repeţiri:  Naşterea  Domnului,  Orfanul,  etc.  2, 
Repeţirea  cântărilor  bisericeşti  şi  a  colindelor. 

Clasa  II.  1.  Repeţiri  asupra  naşterii  Domnului.  2.  Repeţirea 
materialului  până  la  Noe. 

Clasa  in.  1.  Repeţirea  materialului  din  trimestrul  I.  2.  Sin¬ 
teză  asupra  materialului  din  T.  V.:  „Venirea  lui  Isus*. 

Clasa  IV.  1.  Articolele  privind  persoana  Mântuitorului.  2. 
Articolul  VIII.  (Duhul  Sfânt). 

Clasa  V.  1.  Fericirile.  Fericirea  I.  2.  Cântări:  Cele  vechi. 

Clasa  VI.  1.  Noţiuni:  mucenic,  martir,  mărturisitor,  etc.  2, 
Martirul  Sf.  Gheorghe. 

Clasa  VII.  1.  întemeierea  Mitropoliei  şi  Episcopiilor  din 
Moldova.  2.  Biserica  din  Transilvania. 

Săptămâna  3: 

Clasa  I.  1.  Mama  şi  fetiţa.  2.  Despre  îngeri.  (Fiecare  copil 
are  un  înger  păzitor). 

Clasa  II.  1.  Tumul  Babilonului,  (îngânfarea  oamenilor).  2. 
Lectură  potrivită:  Neascultarea,  îngânfarea,  etc. 

Clasa  III.  1.  Cântări  bisericeşti:  Mărire:  „Unul  născut* 
(Aprof.).  2.  Cântări  bisericeşti :  Mărire :  „Unul  născut"  (Cântare). 

Clasa  IV.  1.  Crezul:  Articolul  IX.  (Biserica).  2.  Articolul  X. 
(Botezul). 

Clasa  V.  1.  Fericirea  II.  2.  Fericirea  III. 

Clasa  VI.  1,  Mucenicul  Dimitrie.  2.  Viaţa  şi  faptele  altor 
martiri. 

Clasa  VII.  1.  Mănăstirile  din  Muntenia  şi  Transilvania.  2. 
Mănăstirile  din  Moldova  şi  celelalte  ţinuturi. 

Săptămâna  4: 

Clasa  I.  1.  îngerelul.  2.  Mincinosul.  (Din  poezia  cu  acelaş 
conţinut  şi  titlu). 

Clasa  II.  1.  Chemarea  Iui  Avram.  2.  Dumnezeu  îl  încearcă 
pe  Avram. 

Clasa  III.  1.  Plecarea  lui  Isus  la  propoveduire.  2.  Minunile : 
Vindecarea  slăbănogului  din  Capernaum. 

Clasa  IV.  1.  Crezul:  Articolele  XI— XII.  (învierea  şi  viaţa 
de  veci).  2.  Lecţie  de  sinteză  asupra  „Simbolului  credinţei". 
Clasa  V.  1.  Fericirea  IV.  2.  Fericirea  V. 

Clasa  VI.  1.  Lectură:  „Spre  EmausV  2.  Aceeaş. 

Clasa  VII.  î.  Legăturile  Bisericii  din  Transilvania  cu  cea 
din  Principate.  2.  încercările  de  catolicizare. 

FEBRUARIE. 

Săptămâna  1: 

Clasa  L  1.  Povestea  leneşului.  2.  Cântări:  „Ţie  Doamne, 
Amin". 

Clasa  II.  1.  Rugăciunea  de  dimineaţă.  2.  Iosif  şi  fraţii  lui. 
Clasa  IR.  1.  Veniţi  să  ne  închinăm.  (Dumineca,  Ia  Vohod). 
2.  Vindecarea  slăbănogului  dela  Vitezda. 

Clasa  IV.  1.  Noţiunea  şi  numărul  tainelor.  2.  Botezul  şi 
ungerea  cu  Sf.  Mir. 

Clasa  V.  1.  Fericirea  VI.  2.  Fericirea  VII. 

Clasa  VI.  1.  Constantin  cel  Mare.  2.  Biserica  sub  Iulian. 
Apostatul. 

Clasa  VIL  1.  încercările  de  calvinizare.  (Protestantinizare). 
2.  Mitropolitul  Simion  Ştefan.  . 

1  Aici  se  descriu  suferinţele  martirilor. 

Săptămâna  2: 

Clasa  I.  1.  Ochiul  lui  Dumnezeu.  2.  Rugăciunea  de  dimineaţa. 

Clasa  II.  1.  Iosif  în  Egipet.  2.  Robia  egipteană. 

Clasa  III.  1.  Lectură  în  legătură  cu  minunile.  Dumnezeu  şi 
azi  îace  minuni.  2.  înmulţirea  pânilor.  (Dumnezeu  ajută  pe  om). 

Clasa  IV.  1.  Intrarea  în  Ierusalim.  2.  Cina  cea  de  taină. 

Clasa  V.  1.  Fericirea  VIII.  2.  Fericirea  IX. 

Clasa  VI.  1.  Noţiuni:  Sinod,  erezie,  eretic;  schismă, 
schismatic.  2.  Ivirea  ereziilor.  Sinodul  I  ecumenic. 

Clasa  VII.  1.  Mitropolitul  Sava  Brancovici.  2.  Mitropolitul 
Varlaam. 

Săptămâna  3: 

Clasa  I.  1.  Rugăciunea  de  seara.  2.  Maica  Domnului  şi 
copilul  orfan. 

Clasa  II.  1.  Rugăciunea  de  seara.  2.  Moise. 

Clasa  III.  1.  „Tatăl  nostru”.  (Cu  explicări).  2.  Aceeaş. 

Clasa  IV.  1.  Isus  în  grădina  Ghetsimani.  2.  Trădarea  lui 
Iuda.  Prinderea  Iui  Isus. 

Clasa  V.  1.  Lecţie  de  concentrare  asupra  fericirilor.  2. 
Cântări:  „Să  se  umple  gurile  noastre”.... 

Clasa  VI.  1.  Sinodul  n  ecumenic.  2.  Sinodul  VII  ecumenic. 
Iconoclasmul. 

Clasa  VII.  1.  Mitropolitul  Dosofteiu.  2.  Unirea  dela  1700. 

Săptămâna  4: 

Clasa  I.  1.  Neascultarea.  (Istorioare  morale).  2.  Repeţirea 
istorioarelor  învăţate  în  trimestrul  II. 

Clasa  II.  1.  Dumnezeu  scapă,  pe  Evrei,  din  robie.  2.  Tre¬ 
cerea  prin  Marea  Roşie. 

Clasa  IU.  1.  Rugăciunea:  „Mânca-vor  săracii*'.  (Cerem 
hrană).  2.  Rugăciunea  după  mâncare:  îţi  mulţumin,  Ţie“. 

Clasa  IV.  1.  Judecarea  lui  Isus.  Condamnarea.  Spre  Gol- 
gota.  2.  Răstignirea.  Isus  pe  cruce.  Patimile. 

Clasa  V.  1.  Deosebirea  între  T.  V.  şi  T.  N.  2.  Lectură  din 
Biblie  la  capitolele  coresp.  lecţiei  1. 

Clasa  VI.  1.  Sf.  Grigorie  Teologul.  2.  Lectură  asupra  Sf. 
Grigorie. 

Clasa  VII.  1.  Unirea  dela  1700.  (Continuare  şi  lectură).  2. 
Mitropolitul  Andrei  Şaguna. 

MARTIE. 

Săptămâna  1 : 

Clasa  I.  1.  Fata  bărbată  şi  fata  leneşă.  I.  2.  Aceeaş. 
Partea  II. 

Clasa  n.  1.  Rătăcirea  prin  pustie.  2.  Repeţirea  materialului 
-dela  Noe— Sinai. 

Clasa  m.  1.  Pilda  Vameşului  şi  a  Fariseului.  2.  Cântări: 
*  Sfinte  Dumnezeule*. 

Clasa  IV.  1.  Moartea  şi  îngroparea  Domnului.  2.  învierea 
lui  Isus. 

Clasa  V.  1.  Despre  milostenie.  (Matei  6  7).  2.  Despre 

rugăciune.  (Matei,  6  8 — 16). 

Clasa  VI.  1.  Sf.  Vasile  cel  Mare.  2.  Lectură  asupra  lui  Va- 
sile  cel  Mare. 

Clasa  VII.  I.  Veniamin  Costache.  2.  Biserica  din  Bucovina 
şi  Basarabia. 

Săptămâna  2: 

Clasa  I.  1.  Sarea  în  bucate.  (Iubirea  adevărată  faţă  de  pă¬ 
rinţi).  2.  Legenda  ciocănitoarei.  (Ce  se  întâmplă  cu  aceia,  cari 
nu  ascultă  de  Dumnezeu). 

Clasa  II.  1.  Cântări:  „Fie  numele  Domnului*.  2.  Primirea 

legii. 

Clasa  III.  1.  Alungarea  negustorilor  din  templu.  2.  Ectenia 
mică,  împreună  cu  toate  cântările  învăţate. 

Clasa  IV.  1.  Rugăciunea:  „învierea  lui  Isus  văzând*.  2. 
Isus  se  arată  Mironosiţelor  şi  Apostolilor. 

Clasa  V.  1.  Despre  post  (Matei  6 16 — 18).  2.  Cântări:  „Apă¬ 
rătoare". 

Clasa  VI.  1.  Sf.  Ioan  Hrisostom.  2.  Lectură  din  loan  Hri- 
sostom. 

Clasa  VH.  1.  Biserica  în  vremea  Regilor  Carol  I  şi  Ferdi- 
nand  I.  2.  Situaţia  Bisericii  după  întregirea  neamului. 

Săptămâna  3: 

Clasa  I.  1.  Legenda  sălciei  plângătoare.  (Să-L  iubim  pe 
Isus).  2.  Legenda  rândunică. 

Clasa  II.  1.  Cele  zece  porunci.  (Memorizare).  2.  Intrarea 
lui  Isus  în  Ierusalim. 

Clasa  III.  1.  Pilda  sămănătorului.  2.  Cântări:  „Cu  noi  este 
Dumnezeu*.  (La  Pavecerniţă). 

Clasa  IV.  1.  Cetiri  din  T.  N.  asupra  Patimilor.  (Din  toţi 
evangheliştii).  2.  Cântări :  „Troparul  învierii  şi  cele  dela  Pa¬ 
vecerniţă". 

Clasa  V.  1.  Lecţie  de  concentrare:  milostenie,  rugăciune, 
post.  2.  Cântări:  „Repeţirea  celor  dela  Pavecerniţă". 

Clasa  VI.  1.  Fericitul  Augustin.  2.  Rugăciunea  lui  Efrem  Şirul. 

Clasa  VA.  1.  Sectele:  Doctrina.  Combaterea  lor.  2.  Porun¬ 
cile  Bisericii. 

Săptămâna  4: 

Clasa  I.  1.  Intrarea  lui  Isus  în  Ierusalim.  2.  Prinderea,  ju¬ 
decarea  şi  osândirea  lui  Isus. 

Clasa  II.  1.  Prinderea  şi  judecarea  lui  Isus.  2.  Drumul  spre 
Golgota.  Răstignirea. 

Clasa  III.  1.  Parabola  cu  împărţirea  talanţilor.  2.  Cântări: 
„Doamne  al  puterilor".  (Pavecerniţă). 

Clasa  IV.  1.  Repeţirea  lecţiilor  privind  învierea.  2.  Repe¬ 
ţirea  cântărilor  şi  rugăciunilor. 

Clasa  V.  1.  „Rugăciunile  dela  Pavecerniţă".  2.  Cântări: 
„Nădejdea  mea  este  Tatăl"  —  şi  „Stăpâne  primeşte". 

Clasa  VI.  1.  Cântări:  De  Tine  se  bucură.  2.  De  Tine  se 
bucură.  (Cântarea). 

Clasa  VII.  1.  Cântări:  Repeţire:  „Cinei  Tale".  2.  Cântări: 
„Să  se  îndrepteze".  (Liturghia  înainte  Sfinţită). 


APRILIE. 


Săptămâna  1: 

Clasa  L  1.  Moartea  şi  îngroparea  lui  Isus.  2.  Legenda 
ouălor  roşii. 

Clasa  If.  1.  Moartea  şi  îngroparea  lui  Isus.  2.  Troparul 
învierii. 1 

Clasa  HI.  1.  Samarineanul  milostiv.  2.  Cântări:  „Prea  Sfântă 
Stăpână".  (La  Pavecerniţă). 

Clasa  IV.  1.  Exortaţie  în  vederea  Sî.  Mărturisiri.  2.  Exor- 
taţie  în  vederea  Sf.  împărtăşanii. 

Clasa  V.  1.  şi  2.  Vezi  la  cl.  IV.2 

Clasa  VI.  1.  şi  2.  Vezi  la  cl.  IV. 

Clasa  VH.  1.  şi  2.  Vezi  la  cl.  IV. 


1  Se  tratează  îotâi  „învierea". 

a  Clasele  I — II  şi  III.  pot  fi  pregătite  mai  uşor  şi  în  cadrul  unei  ore 
obişnuite. 

Săptămâna  2:  .  , 

Clasa  I.  1.  învierea  lui  Isus.  2.  Lectură  pentru  Paşti.  (Poezii 
religioase,  istorioare). 

Clasa  II.  1.  învierea  Iui  Isus. 1  2.  Lectură  pentru  Paşti. 
(Poezii,  istorioare,  etc.) 

Clasa  III.  1.  Troparul  învierii.  (Melodia  din  Ardeal,  ori  alte 
ţinuturi).  2.  Se  citesc  din  T.  N.  pericopele  referitoare  la  sărbă¬ 
toarea  Paştilor. 

Clasa  IV.  1.  Isus  se  arată  lui  Luca  şi  lui  Cleopa,  spre 
Emaus.  2.  Isus  se  arată  şi  lui  Toma. 

Clasa  V.  1.  Lectură  biblică  potrivită  pentru  Paşti.  —  (Oc~ 
toih).  2.  Troparul  învierii.  (Repeţire  din  anii  trecuţi). 

Clasa  VI.  1.  Cântări:  Stările.  2.  Lectură:  Catavasiile  In- 
vierii.  (Din  Octoih). 

Clasa  VII.  1.  şi  2.  Irmosul  învierii. 


Săptămânile  3  şi  4: 


Vacanţă  de  Paşti. 


MAIU. 


Săptămâna  1 : 

Clasa  I.  1.  Repeţirea  lecţiilor  privitoare  la  „înviere".  2, 
Repeţirea  istorioarelor  morale  din  trimestrul  ultim. 

Clasa  II.  1.  Aplicări  practice  Ia  cele  zec  e  porunci.  2.  Aceeaş. 

Clasa  III.  1.  Vindecarea  celor  zece  leproşi.  2.  Cântări:  „Câţi 
în  Hristos“.  (Aprofundare). 

Clasa  IV.  1.  Pocăinţa.  2.  Cuminecătura. 

Clasa  V.  1.  Datoriile  omului:  faţă  de  Dumnezeu,  faţă  de 
aproapele  şi  faţă  de  sine.  2.  Datoriile  omului  cătră  Dumnezeu. 

Clasa  VI.  1.  Organizarea  Bisericii.  2.  Sărbătorile. 

Clasa  VII.  1.  Biserica:  obiectele  şi  hainele  sfinte.  2.  Ex¬ 
plicarea  serviciului  divin. 


Săptămâna  2: 

Clasa  I.  1.  Rugăciunea:  „Tatăl  nostru".  2.  Aceeaş. 

Clasa  II.  1 .  Aplicări  practice  la  cele  zece  porunci.  2.  Aceeaş. 
Clasa  III.  1.  Repeţirea  cântărilor  bisericeşti  învăţate.  2. 
Cântări :  „Câţi  în  Hristos".  (Melodia). 

Clasa  IV.  1.  Preoţia.  2.  Nunta  şi  Maslul. 


1  In  săptămâna  I. 

Clasa  V.  1.  Datoriile  omului  către  aproapele.  2.  Datoriile 
omului  către  sine:  către  trup. 

Clasa  VI.  1.  Tainele.1  Botezul.  2.  Mirul. 

Clasa  VII.  1.  Rugăciuni  din  cadrul  serviciului  divin.  2.  Ru¬ 
găciunea  dela  vecernie  :  „Lumină  lină“. 

Săptămâna  3: 

Clasa  I.  1.  Cei  trei  fluturi.  (Iubirea  frăţească).  2.  Ţara  fără 
bătrâni.  (Să  respectăm  pe  cei  mai  bătrâni). 

Clasa  II.  1.  Aplicări  practice  la  cele  zece  porunci.  2.  înăl¬ 
ţarea  la  cer. 

Clasa  III.  1.  Pilda  judecătorului  nedrept.  2.  Cântări :  Aliluia» 
Şi  duhului  tău,  Mărire  Ţie. 

Clasa  IV.  1.  înălţarea  Domnului  la  cer.  2.  Cântări:  Şi 
pentru  toţi,  Unul  Sfânt.  Repeţire. 

Clasa  V.  1.  Datoriile  omului  către  sine:  către  suflet.  2. 
Pilda  smochinului  neroditor.  (Luca  13,  6 — 9). 

Clasa  VI.  1.  Spovedania  şi  Cuminecătura.  2.  Preoţia. 

Clasa  VII.  1.  Explicarea  serviciului  divin.  2.  (Aceeaş). 

Săptămâna  4: 

Clasa  I.  1.  „Puiul“  I.3  2.  „Puiul"  II.  (Să  ascultăm  de  părinţi). 

Clasa  n.  1.  Lecţie  de  sinteză  asupra  celor  zece  porunci. 
2.  Repeţirea  cântărilor  bisericeşti:  Răspunsurile. 

ClasalII.  1.  Repeţirea  pildelor  din  trimestrul  ultim.  2.  Ectenia 
după  cetirea  Sf.  Evanghelii. 

Clasa  IV.  1.  t  Pogorârea  Duhului  Sfânt.  2.  Rugăciunea: 
„împărate  ceresc". 

Clasa  V.  1.  Pilda  pomului  bun  şi  rău.  (Matei  7ia— 20). 
2.  Pilda  celor  zece  fecioare.  (Matei  25  1 — 13). 

Clasa  VI.  1.  Nunta  şi  Maslul.  2.  Lecţie  de  sinteză  în  jurul 
Sf.  Taine. 

Clasa  VII.  1.  Cele  trei  liturghii.  2.  Sărbătorile. 

IUNIE. 

Săptămâna  I: 

Clasa  I.  1.  Revederea  materialului  din  trimestrul  I,  2,  Reve¬ 
derea  materialului  din  trimestrul  II. 


4 


1  Se  vor  trata  mai  aprofundat  ca  în  cl.  IV. 
*  Brătescu  Voineşti. 

Clasa  II.  1.  Lecţie  de  concentrare.  2.  Revederea  materia¬ 
lului  din  trimestrul  I. 

Clasa  III.  1.  Orâ  de  repeţire,  aprofundare  şi  de  comentare. 
2.  (Aceeaş). 

Clasa  IV.  1.  Intemeerea  Bisericii  creştine.  2.  Orâ  de  repeţire. 
Clasa  V.  1.  şi  2.  Vezi  Ia  cl.  III. 

Clasa  VI.  1.  şi  2.  Vezi  la  cl.  III. 

Clasa  VII.  1.  şi  2.  Vezi  la  cl.  III. 

Săptămâna  2: 

Clasa  I.  1.  Revederea  materialului  din  trimestrul  III.  2.  Re¬ 
vedere  generală  asupra  materialului  întreg. 

Clasa  II.  1.  Revederea  materialului  din  trimestrul  II.  2. 
Aceiaş. 

Clasa  III.  1.  Oră  de  repeţire,  aprofundare  şi  concentrare. 
2.  Aceiaş. 

Clasa  IV.  1.  şi  2.  Vezi  săptămâna  .  I.  sa  la  cl.  III. 

Clasa  V.  1.  şi  2.  Vezi  la  cl.  III. 

Clasa  VI.  1.  şi  2.  Vezi  la  cl.  III. 

Clasa  VII.  1.  şi  2.  Vezi  la  cl.  III. 

Săptămânile  3  şi  4: 

Pregătiri  pentru  încheierea  anului  şcolar.  (Examene). 

Catehet  DUMITRU  CĂLUGĂR. 


(se) 

DE  LA  DIGNITE  DU  CHRIST1AN1SME  ET  DE  L’INDIG- 
NITE  DES  CHRETlENS  de  Nicolae  Berdiaeu.  Paris  1930.  ‘ 

Citind  acest  titlu,  am  putea  trage  concluzia,  că  religiunea 
creştină  cu  neputinţă  s’o  înfăptuim  pe  pământ.  Sau  am  putea 
crede  că,  deoarece  creştinii  sunt  aşa  de  departe  de  învăţătura  Iui 
Hristos,  înseamnă  că  vremea  credinţei  a  trecut,  că  noi  mergem  spre 
închinarea  naturii  şi  proslăvirea  instinctului.  Sau  am  putea  crede, 
că  înfăţişarea  lumii,  cufundată  în  păcat,  e  tăgăduirea  înfăptuirii 
creştinismului  pe  pământ  şi  că  lumea  de  azi,  cu  patimile  ei,  e 
desminţirea  cuvântului  Mântuitorului. 

Totuşi,  ceeace  pentru  unii  ar  fi  tăgăduirea  creştinismului 
pentru  autor  e  însăşi  mărturia  lui.  Ideia  lui  Berdiaev  este :  tocmai 
fiindcă  credinţa  creştină  dăinuieşte  cu  toate  păcatele  care  ne 
înăbuşe,  e  dovada  că  ea  e  credinţa  adevărată.  Autorul  ne  po¬ 
vesteşte  cum  un  creştin  a  vrut  să  convertească  pe  un  evreu  la 
creştinism.  Dar  Evreul  înainte  de  a  se  face  creştin,  a  vrut  să 
meargă  la  Roma,  pentru  a-şi  da  mai  bine  seama  de  viaţa  papei 
şi  a  cardinalilor.  Auzind  aceasta,  creştinul  s’a  speriat,  zicându-şi : 
„Când  evreul  va  vedea  stricăciunea  dela  Roma,  se  va  lepăda 
de  gândul  creştinării".  Dar,  în  ciuda  aşteptărilor  lui  Evreul  în¬ 
tors  dela  Roma,  îi  răspunse :  „Dacă  credinţa  creştină  n’a  putut 
fi  zguduită,  cu  toate  grozăviile  pe  care  le-am  văzut,  e  dovadă 
că  ea  e  credinţa  adevărată".  Şi  evreul  s’a  făcut  creştin. 

Când  se  critică  creştinismul,  se  critică  păcatele  şi  viţiile 
omenirii ;  se  critică  neaplicarea  şi  deformarea  adevărului  creştin. 
Creştinismul  e  lovit  adeseori  pe  temeiul  că  în  numele  lui  s’a  vărsat 
mult  sânge.  Insă  când  creştinii  au  alergat  la  violenţă,  au  făcut-o 
pentrucă  erau  orbiţi  de  patima  lor  şi  că  starea  lor  de  păcat 
strâmba  cauza  dreaptă,  pentru  care  ei  lucrau.  Când  Petru, 
vrând  să  apere  pe  Isus,  scoase  sabia,  Isus  îi  zise:  „Bagă  sabia 
în  teacă,  căci  ceice  scot  sabia,  de  sabie  vor  pieri"  (Matei  26, 
51,  52).  Deci  păcatele  omenirii,  nu-s  păcatele  Bisericii. 

Cine  e  de  vină  că  lumea  s’a  dedat  cu  păcatul?  Creşti¬ 
nismul?  Dar  Isus  n’a  propoveduit  ceeace  noi  criticăm.  De  am 
fi  urmat  pildele  lui,  n’am  avea  de  ce  să  ne  revoltăm.  Wells  a 
descris  un  dialog  în  care  oamenii  se  plâng  lui  Dumnezeu  de 
toate  relele  din  lume.  Iar  Dumnezeu  le  răspunde:  „Dacă  acestea 
nu  vă  plac,  nu  le  faceţi!" 


1  Broşura  a  apărut  şi  în  româneşte,  la  „Cartea  românească"  din  Chi- 
şinău,  1932. 

Oamenii  de  astăzi  cred  că  Biserica  trebue  să  fie  formată 
din  oameni  întregi.  Acesta  e  temeiul  obişnuit  împotriva  creşti¬ 
nismului.  Dar  nu  trebue  să  uităm  că  Biserica  există  şi  pentru  cei 
păcătoşi,  pentru  cei  pierduţi.  Ea  s’a  coborât  în  lume  pentru  a-i 
scăpa.  Ea  e  cerească  prin  origina  ei,  dar  ea  s’a  coborât  pe 
pământ;  nu  stă  pe  culmi,  departe  de  lume,  ci  a  venit  să  stea 
lângă  ceice  plâng,  pentru  a  scăpa  omenirea,  pentru  a-i  da  viaţă 
veşnică  şi  a  o  înălţa  până  la  cer.  Esenţa  creştinismului  e  de  a 
uni  ce-i  în  cer  cu  ce-i  pe  pământ,  de  a  uni  ce-i  dumnezeesc 
cu  ce-i  pământesc,  nu  de  a  le  despărţi.  Sfinţii  sunt  stâlpii  Bi¬ 
sericii,  dar  nu  numai  ei  îi  aparţin,  ci  toţi  acei  ce  năzuiesc  la 
mântuirea  lor,  ori  care  ar  fi  treapta  desăvârşirii  lor.  Biserica  s’a 
coborât  pe  pământ,  pentru  a  lupta  împotriva  păcatelor.  Ea  trebue 
să  fie  chipul  lui  Hristos,  care  a  venit  între  noi,  pentru  a  scăpa 
pe  cei  păcătoşi  şi  pe  cei  bolnavi.  Dacă  ne  numim  creştini  nu 
înseamnă  să  ducem  o  viaţă  desăvârşită.  Şi  dacă  negăm  de  a 
îi  creştini  prin  faptul  că  nu  suntem  desăvârşiţi  e  o  probă  de 
ignoranţă  şi  că  uităm  că  omul  e  născut  din  păcat.  Adeseori  noi 
judecăm  pe  semenii  noştri  după  starea  din  afară,  fără  să  ne 
gândim  la  lupta  care  se  dă  în  sufletul  lor  pentru  a  ajunge  la 
idealul  dorit. 

Alt  temei  împotriva  creştinismului  e  că  o  religie  neajunsă 
şi  deci  cu  neputinţă  de  înfăptuit  pe  pământ.  E  drept  că  religia 
creştină  se  deosebeşte  de  alte  religiuni,  prin  faptul  că  ea  nu 
încurajează  firea  păcătoasă  a  omului,  ci  ne  cere  s'o  îrângem. 
Căci  firea  omului  e  protivnîcă  cuvântului  Mântuitorului.  Omul  e 
crud  din  fire,  totuşi  Isus  propovâdueşte  iubirea,  omul  e  lacom* 
şi  Isus  cere  lepădarea  de  sine.  Duhul  nostru  cu  greu  poate  naşte 
adevărurile  evanghelice,  căci  până  şi  apostolii  nu  înţelegeau  pe 
Hristos  decât  în  parte,  dând  un  înţeles  omenesc  cuvintelor  lui 
şi  ghemuind  doctrina  creştină  în  gândirea  lor  evreiască.  Aşa  că 
nu  e  de  mirare,  dacă  unii  spun:  mai  buni  sunt  evreii  sau  mo- 
hamedanii  sau  budiştii.  Religia  lor  e  mai  aproape  de  natura 
omenească,  ea  nu  cere  atâta  lepădare  de  sine.  Creştinului  însă 
îi  trebue  o  răstignire  neîncetată.  Trebue  să  spunem  prin  asta 
că  e  cu  neputinţă  de  împlinit?  Nu,  căci  avem  sfinţi,  care  sunt 
vrednici  înîăţişători  ai  creştinismului. 

Mulţi  vorbesc  astăzi  de  „falimentul  creştinismului*.  Iată  ce 
spune  Marcel  Caster:  „Marea  religie  apuseană,  religia  Iui  Hri¬ 
stos,  dă  înfăţişarea  unei  măreţe  privelişti  de  dărâmare.  In  fiecare 
zi  cade  o  piatră  din  catedrală ...  Influenţa  lui  Hristos  se  pierde*. 
(Nouvelle  Reuue  Frangaise,  1929).  Iar  L.  Couchoud  spune:  „Cre¬ 
ştinismul  a  rămas  în  noi  ca  o  iubire  de  lungă  durată,  dar  acum 
a  venit  timpul  să  ne  lepădăm  de  ea.  Acest  adio  e  greu,  trist 
şi  sfâşietor.  Ora  a  venit  pentru  acest  rămas-bun  liniştit,  un 
rămas-bun  în  care  va  întră  amintirea  şi  recunoştinţa  noastră, 
un  rămas-bun,  adânc  şi  fără  întoarcere.  (La  Renaissance  reli  ■ 
gieuse).  Povestesc  aceste  cuvinte,  nu  din  pricina  temeiniciei 

îndoeinice  al  lui  L.  Couchoud,  ci  pentrucă  el  înfăţişează  gândirea 
unui  mare  număr  de  oameni. 

Alţii,  în  felul  lui  Nietzsche,  spun  că  omul  se  poate  desă¬ 
vârşi  fără  ajutorul  creştinismului.  Totuşi  Nietzsche  a  fost  întot¬ 
deauna  muncit  de  gândul  dumnezeirii.  Câtă  silinţă  şi-a  dat  el, 
pentru  a-şi  umplea  golul  lăsat  de  Dumnezeu,  pe  care  a  vrut 
să-l  ucidă !  întocmai  ca  ucigaşul  care  se  întoarce  veşnic  la  locul 
nelegiuirii,  Nietzsche  e  tulburat  de  ideia  de  Dumnezeu.  Cu  ce  să 
umple  golul  inimei  lui?  Cu  prietenia  unui  om  de  geniu?  Dar 
Wagner  l-a  desamăgit  şi  el.  Atunci  el  rămâne  singur,  cu  sine 
însuşi,  încercând  să  facă  din  el  un  dumnezeu.  Ca  un  alhimist 
al  spiritului,  Nietzsche  vrea  să-şi  transforme  firea  sa.  Din  făp¬ 
tură  vrea  să  ajungă  făcător.  „De  aceia,  spune  Dna  Salome, 
care  a  scris  o  carte  despre  Nietzsche,  un  studiu  despre  Nietzsche, 
n’ar  putea  fi  decât  un  studiu  de  psihologie  religioasă".  Totuşi, 
acest  mistic  ciudat,  care  vrea,  prin  propriile  lui  puteri,  să  scoată 
din  natura  omenească  partea  supraomenească,  rămâne  tot  un 
„omenesc  prea  omenesc".  Căci  nu  poţi  dobândi  partea  dumne¬ 
zeiască,  înmulţind  ce-i  omenesc,  fie  chiar  până  la  infinit. 

Spre  sfârşitul  vieţii  Iui,  muncit  de  gândul  despre  Hristos, 
Nietzsche  a  înţeles  că  încercarea  lui  a  fost  zădarnică.  Atunci 
şi-a  înmulţit  atacurile  împotriva  creştinismului,  cu  cât  mai  mult 
s'a  simţit  înfrânt  de  el.  Oare  în  pustiul  înfiorător  în  care  s’a 
înfundat  n’a  găsit  tot  pe  Dumnezeu,  singurul  leac  împotriva 
singurătăţii  ? 

Alţii,  ca  Tolstoi,  spun  că  creştinismul  e  o  învăţătură  abstractă. 
El  a  luat  din  creştinism  numai  învăţătura  morală,  fără  elementul 
mistic.  EI  nu  recunoaşte  natura  păcătoasă  a  omului.  Isus,  pentru 
■el,  nu  e  Mântuitorul,  ci  numai  un  învăţător.  După  Tolstoi,  omul 
e  bun  din  Bre.  Dar  apostolul  Pavel  zice :  „Nu  fac  binele  pe 
care  vreau  să-l  fac,  ci  răul  pe  care  nu-1  vreau.  Dacă  fac  ceeace 
nu  vreau,  e  că  nu  fac  eu,  ci  păcatul  care  domneşte  în  mine. 
(Romani  7,  19 — 20). 

Care  e  înfăţişarea  lumii  de  astăzi  ?  Lumea  trece  printr’o 
criză  religioasă  care-şi  are  obârşia  într'o  desamăgire  a  inimilor, 
într’o  neîncredere  care  zace  în  sufletul  nostru,  caşi  cum  vechile 
fântâni  ale  credinţei  ar  fi  neputincioase  de  a  ne  potoli  setea. 
Şi  nu  numai  creştinismul  e  pus  în  cumpănă,  ci  şi  toate  siste¬ 
mele  filozofice.  L.  Couchoud  afirmă,  cu  drept  cuvânt,  că  des- 
părţindu-ne  de  religiune,  mergem  spre  necunoscut.  „Şi  ar  îi 
frumos,  continuă  el,  dacă  am  găsi  un  alt  adăpost,  care  să  ne 
primească.  Dar  pentru  asta  trebue  aşteptat  câteva  veacuri". 

Dar  cum  să  satisfacem  setea  spirituală  a  omului  de  azi? 
Căci,  cum  spune  Guy-Grand,  niciodată  scrierile  religioase  n’au 
fost  mai  cetite,  niciodată  nu  s’a  văzut  o  astfel  de  renaştere  a 
năzuinţelor  spirituale.  E  foarte  mişcătoare  priveliştea  acestei 
mulţimi  frământate,  ale  cărei  doriri  amintesc  plângerea  psalmi- 
stului:  „Sufletului  meu  îi  este  sete  de  Dumnezeu".  Omul  se 

agaţă  de  toate  nălucirile,  merge  la  toate  fântânile.  Nu  cunoaştem 
rostire  mai  vie  decât  aceia  pe  care  o  descrie  Andr6  Lamande 
în  „Les  enfants  du  siecie" :  „Azur,  azur,  să  scap  de  haos !  Să. 
intru  într’un  nou  ordin  de  gravitaţiune !  Să  ascult  de  legi  veş¬ 
nice.  Există  vreo  culme  destul  de  strălucitoare  care  să  lumineze 
sufletul  meu?  Sufletul  meu  are  nevoe  de  credinţă.  Că  fără  ea, 
şi  eu  şi  sufletul  meu  vom  pieri*.  Omul  de  astăzi,  văzând  pră- 
vălindu-se  unul  după  altul  toate  sprijinele  dinafară,  pe  care  se 
întemeiau  credinţele  trecute,  a  început  a  citi  în  el  însuşi 

Creştinismul  intră  într’o  epocă  nouă.  Nu  mai  putem  trăi 
credinţa  numai  în  cele  din  afară.  Creştinul  trebue  să  ia  mai  cu 
dinadinsul  înfăptuirea  lui,  în  viaţa  lui  dinlăuntru.  Creştinismul  lu¬ 
crează  printr’o  dospire  de  dinlăuntru,  ascunsă,  nevăzută ;  el  lu¬ 
crează  dinlăuntru  în  afară,  nu  din  afară  înăuntru.  Noi  nu-1  putem 
înfăptui  prin  nici  un  mijloc  din  afară  sau  impus.  Trebue  să  ne 
naştem  din  nou.  Nu  putem  avea  prin  silă  creştini  desăvârşiţi. 
Trebue  numai  decât  o  schimbare  în  suflete.  Nu  putem  ajunge 
Ia  o  viaţă  desăvârşită,  fără  a  stârpi  răul.  Trebue  să  ne  naştem 
din  nou.  Dacă  creştinismul  n’a  pătruns  înlăuntrul  nostru,  el  nu 
se  poate  revărsa  în  afară.  Omului  de  azi  îi  trebue  un  creştinism 
realist;  el  vrea  să  vadă  realitatea  creştinismului.  Falimentul 
creştinismului  de  care  vorbeşte  L.  Couchoud ,  e  un  faliment 
omenesc,  nu  dumnezeesc.  Din  cauza  purtării  nedemne  a  creşti¬ 
nilor,  lumea  a  uitat  pe  Hristos. 

Creştinismul  trebue  din  nou  să  se  ridice,  tânăr,  ca  în  zilele 
dintâi  ale  Evangheliei  şi  să  întrupeze,  înc’odată,  în  faţa  lumii, 
pe  Hristos  Mântuitorul. 

Şi  atunci  putem  zice,  ca  şi  apostolul  Pavel :  „Noi,  fiii 
luminii  (1  Tesaloniceni,  5,8).  Fiul  luminii  este  creştinul.  Lumina 
este  credinţa  creştină.  Lumina  este  ziua,  este  minunea  zilnică 
care  cercetează  pământul  şi  desfăşură  în  faţa  ochilor  noştri 
toate  strâiucirile  vieţii.  Ziua  este  nădejdea  proaspătă,  când  bol¬ 
navul,  după  noapte,  scuturat  de  friguri,  simte  pe  fruntea  lui  o 
mână  prietenoasă.  E  Hristos  care  intră  în  viaţa  noastră:  S’a 

dus  întunerecul.  E  ziuă!  Prof.  FLORICA  SCRIBAN 

* 

ORTODOXIA  ŞI  ROMÂNISMUL  ÎN  TRECUTUL  NOSTRU, 
de  Dr.  Grtgorie  Gh.  Comşa,  episcopul  Aradului.  Arad  1933. 
Pag.  227.  Preţul  Lei  50. 

O  carte  de  actualitate  palpitantă,  apărută  în  acest  an  de 
prăznuire,  când  ortodoxia,  păstrătoarea  fidelă  a  tezaurului 
evanghelic,  jubilează  împlinirea  celor  19  veacuri  dela  înteme¬ 
ierea  Bisericii  creştine.  Şi  de  o  actualitate  deosebită  în  aceeaş 
vreme,  când  drept  omagiu  faţă  de  măreţul  trecut,  a  luat  fiinţă 
la  noi  Asociaţia  mirenilor,  „Frăţia  Ortodoxă  Română",  cu  scop 
de  a  realiza  în  viaţa  personală  şi  familiară  învăţăturile  Mân¬ 
tuitorului  şi  de  a  determina  domnia  principiilor  creştine  orto¬ 
doxe  în  toate  domeniile  vieţii  sociale,  păstrând  tradiţiile  şi  da- 
tinele  strămoşeşti. 

Scrisă  cu  scop  de  propagandă,  cartea  P.  Sf.  Sale  este  o 
opologie  a  ortodoxiei  în  viata  neamului  românesc  dela  înce¬ 
puturile  sale  până  în  zilele  noastre ;  este  o  vistierie  de  material 
documentar  asupra  legăturei  intime  dintre  Biserica  ortodoxă  şi 
fiinţa  neamului  nostru,  Biserica  aceasta  reprezentând  sufletul 
care  face  viu  trupul.  Din  contopirea  ortodoxiei  şi  a  românis¬ 
mului  în  viaţa  poporului  nostru  s’a  înfiripat  acea  „Lege  româ¬ 
nească",  care  a  rămas  nebiruită  ca  stânca  de  granit,  resistând 
tuturor  încercărilor  de  ademenire  ca  şi  valurilor  de  asuprire  şi 
dominaţie  străină. 

Şi  ea  va  rezista  şi  în  viitor  şi  se  va  fortifica  prin  trezirea 
conştiinţelor  româneşti  şi  ortodoxe,  la  răspunderea,  pe  care  o 
avem  faţă  de  trecutul  înălţător  şi  de  viitorul,  ce  ne  aşteaptă 
sări  dăm  contribuţia  aptitudinilor  şi  vredniciilor  noastre  de  popor 
abia  acum  ajuns  la  unitate,  sub  o  stăpânire  românească,  în 
ţara  sa  întregită. 

Cuprinsul  cărţii  este  o  strălucită  mărturie  a  adevărului,  că 
Biserica  ortodoxă  dintru  începutul  istoriei  neamului  românesc  a 
fost  temelia  societăţii,  temelia  exitenţei  acestui  popor,  că  Biserica 
a  fost  şcoala  poporului,  şcoală  de  morala  şi  de  lumină,  şcoală 
de  ordine  şi  disciplină,  şcoală  de  iubire,  de  unire  şi  de  frăţie"... 
(pag.  10). 

Asupra  acestui  adevăr  se  poate  edifica  oricine  va  citi  pe 
îndelete  cele  30  de  capitole  ale  cărţii,  în  cari  se  tratează :  Cre¬ 
dinţa  ortodoxă  la  leagănul  neamului  nostru  şi  combaterea  pă¬ 
rerilor  greşite,  ortodoxia  ca  factor  de  închegare  a  vieţii  unui 
popor  din  elemente  disparate,  într’o  admirabilă  unitate  sufle¬ 
tească,  păstrată  cu  toate  vicisitudinile  unui  trecut  de  răsfirare 
sub  diferite  stăpâniri  vrăşmaşe  şi  asupritoare,  participarea  or- 
todocsiei  la  întemeierea  principatelor  române,  păstrându-se 
mereu  raportul  intim  dintre  Biserică  şi  Stat,  dintre  cârmuirea 
bisericească  şi  cea  lumească,  având  şi  mănăstirile  rolul  lor  de 
mare  binefacere.  In  deosebi  se  înfăţişează  legătura  dintre  orto¬ 
doxie  şi  românism  înainte  de  Ştefan  cel  Mare  şi  pe  timpul  ma¬ 
relui  domnitor.  Apoi  Biserica  din  Ardeal,  care  a  fost  scăparea 
neamului  din  persecuţii,  ajutată  fiind  de  voevozii  români,  cti¬ 
tori  de  biserici  şi  întemeietori  de  mănăstiri  şi  episcopii,  rolul  na¬ 
ţional  ai  preoţimii  în  timpul  lui  Mihai  Viteazul  şi  ajutorul  pe  care 
i-1  dau  la  intrarea  acestuia  în  Alba-Iulia.  Vlădicii  şi  preoţii  n'au 
fost  numai  povăţuitori  sufleteşti  ai  poporului  cu  crucea  în  mână 
ci,  la  nevoie,  ei  au  fost  alături  de  voevozi  în  lupte  şi  în  vre¬ 
muri  de  răstrişte  i-au  însoţit  în  pribegii  mângăindu-i.  Preoţimea 
este  alături  de  popor  în  suferinţe,  părtaşe  nedreptăţilor  asu¬ 
pritoare.  Mitropoliţi  şi  episcopi  ardeleni  schingiuiţi  pentru  ro¬ 
mânismul  lor.  Martirajul  lor  a  fost  izvor  de  însufleţire  şi  întă¬ 
rire  biruitoare  pe  seama  mulţimilor.  Strădaniile  culturale  şi 
literare  ale  vlădicilor  şi  ajutoarelor  de  care  se  slujeau,  au  făcut 
să  pătrundă  limba  românească  în  acte  particulare  mai  nainte 

chiar  de  a  fi  fost  întrebuinţată  în  actele  oficiale  ale  cancela¬ 
riilor  domneşti,  deschizând  drum  poporului  spre  cultură  şi  pre¬ 
gătind  unitatea  naţională,  exprimată  luminos  de  Simeon  Ştefan 
la  1648. 

In  capitolul  X  se  tratează  ortodoxia  ca  izvor  al  dreptului 
românesc.  Apoi  urmează  galeria  vlădicilor  episcopi  şi  mitropo- 
liţi  ai  Bisericii  ortodoxe,  încadraţi  în  lumina  patriotismului,  a 
naţionalismului  şi  românismului  lor,  a  rolului  lor  de  mijlocitori 
pentru  uşurarea  sorţii  poporului,  când  era  năpăstuit  de  stă¬ 
pânire  prin  dări  nedrepte,  ori  prea  grele;  de  împăciuitori,  po¬ 
tolind  mânia  răsvrătiţilor  şi  ferind  ţara  de  focul  răsbunării, 
cum  sfătuia  episcopul  Ilarion  al  Argeşului  pe  Tudor  Vladimi- 
rescu:  „Ciocoii  trebuesc  omorâţi  politiceşte,  iară  nu  trupeşte. 
E  mai  grea  moartea  pentru  ei,  când  se  vor  vedea  lipsiţi  de 
drepturi,  fără  slujbe  şi  smeriţi  înaintea  celor  mici,  cari  se  vor 
urca  pe  scaunele  lor  în  Divan  şi  în  slujbele  cele  mari“.  Iată  o 
povaţă  cu  mult  tâlc  şi  pentru  vremile  noastre  cu  altfel  de 
ciocoi ! 

Alături  de  vlădici  se  înşiră  călugări  smeriţi,  ascultători  de 
poruncile  domneşti:  „virtutea  întrupată,  fără  patimi  şi  cu  de¬ 
săvârşire  fără  făţărnicie...  prea  dulce  Ia  sfat  şi  fără  vre-o  fă¬ 
ţărnicie"...  cum  e  zugrăvit  Paisie  dela  Neamţu.  Vlădicii  câr- 
muitori  de  ţară  când  domnul  era  în  neputinţă,  ca  un  Veniamin 
Costache,  împotrivindu-se  cu  energie  năvalei  catolicismului 
„pentrucă  va  unelti  multe  necuviinţe  şi  va  pricinui  locuitorilor 
obştească  turburare  şi  răzvrătire".  N’au  fost  cunoscute  aceste 
învăţăminte  ale  trecutului,  când  în  vremile  noastre  a  fost  lăsat- 
să  pătrundă  în  ţară  catolicismul  cu  concordatul  lui? 

In  Ardeal  preoţimea  are  rol  activ  în  revoluţia  lui  Horea, 
iar  în  luptă  cu  Unirea,  ortodoxia  fortifică  rezistenţa  naţională, 
înfruntând  tunurile  lui  Bucov  şi  temniţele  omorâtoare.  In  luptele 
politice  dela  sfârşitul  veacului  al  18-lea,  ortodoxia  îşi  are  partea 
sa  de  merit  şi  P.  Sf.  Sa  dovedeşte  că  acel  vestit  Suplex  Libellus 
Valachorum  n’a  putut  fi  alcătuit  decât  de  ortodocşi;  cum  tot 
aşa  de  adevărat  este,  că  şi  conştiinţa  originii  Românilor  a  fost 
vestită  de  un  ortodox :  preotul  Sava  Popovici  din  Răşinari,  mai 
nainte  de  apariţia  istoriei  lui  Petru  Maior. 

In  răzmiriţa  din  1848,  în  vechiul  Regat  ca  şi  în  Ardeal, 
preoţimea  a  fost  cu  crucea  ’n  frunte,  încât  vrăşmaşii  înfrânţi  şi 
fugăriţi  exclamau:  „dracul  să  se  lupte  cu  popii". 

In  timpul  frământărilor  pentru  Unirea  Principatelor,  când 
în  Moldova  birue  pe  o  clipă  antiunioniştii,  mitropolitul  cu  vaj¬ 
nicul  luptător  Neofit  Scriban  şi  cu  aprigul  propagandist  arhi- 
mandrilul  Melhisedec,  episcopul  de  mai  târziu,  care  a  avut  şi 
un  important  rol  diplomatic  în  Rusia,  —  ţin  sus  steagul  unirii, 
până  în  ceasul  realizării  acesteia. 

Românismul  marelui  mitropolit  Şaguna  străluceşte  în  toată 
opera  Iui  bisericească  şi  naţională,  lăsată  moştenire  urmaşilor 

cu  puterea  de  a  alimenta  şi  azi  viaţa  Bisericii  şi  a  îructitica 
viaţa  naţională.  Colaboratorii  şi  urmaşii  lui,  vrednici  de  pome¬ 
nire  pentru  românismul  şi  ortodoxia  lor,  sunt  înfăţişaţi  în  cartea 
P.  Sf.  Sale  fiecare  cu  meritele  sale,  alcătuind  acea  minunată 
epocă  şaguniană. 

In  capitolul  XXV  se  apreciază  şcoala  ortodoxă  confesio¬ 
nală  din  Ardeal  ca  factor  cultural,  apoi  rolul  preoţilor  în  războiul 
de  întregire  a  neamului,  în  care  şi  Prea  sfinţitul  autor  şi-a  avut 
calvarul  său. 

Capitolele  din  urmă  se  ocupă  de  rolul  naţional  al  Bisericii 
ortodoxe  din  Basarabia  sub  stăpânirea  rusească  şi  de  românismul 
Bisericii  bucovinene. 

Lucrarea  P.  Si.  Sale,  alcătuită  cu  o  stăruitoare  râvnă  în 
culegerea  de  date  istorice  şi  fapte  documentare,  e  un  manual 
de  învăţământ  ortodox  şi  românesc  la  mâna  preoţimii  şi  la  în¬ 
demâna  tuturor  celor  ce  vor  să  se  edifice  asupra  rolului  şt  ro¬ 
stului  Bisericii  ortodoxe  în  viaţa  neamului  românesc ;  şi  un  pre¬ 
ţios  ajutor  membrilor  „Frăţiei  Ortodoxe  Române"  pentru  a-şi 
spori  râvna  şi  dragostea  de  Biserica  ortodoxă,  care  este  maica 
noastră  bună,  întârindu-şi  convingerile  în  rosturile  din  viitor,  pe 
cari  le  are  această  Biserică  în  îndrumarea  românismului  pe  că¬ 
rările  de  înălţare  şi  afirmare  creştinească  şi  românească,  desă¬ 
vârşind  frumoasele  tradiţii  ale  trecutului. 

Un  popor  trăeşte  în  puterea  tradiţiilor  sale  de  veacuri  şi 
numai  în  măsura  în  care  păstrează  legătura  cu  acestea  pot  fi 
folositoare  înoirile  cerute  de  o  viaţă  mai  avansată.  Edificiul  vieţii 
româneşti  se  poate  clădi  durabil  numai  pe  aceeaş  temelie  veche, 
pe  care  o  constitue  conştiinţa  identităţii  originei,  unitatea  de 
credinţă  şi  de  limbă,  de  obiceiuri  şi  moravuri,  cari  nu  se  pot 
pierde  din  vedere  de  nici  o  strădanie  de  adaptare  la  noile  ce¬ 
rinţe  şi  biruinţe  ale  progresului  cultural,  naţional  şi  religios,  dacă 
vrem  ca  zidirea  să  se  clădească  trainic,  pe  stâncă  şi  nu  pe 
nisip,  având  peatră  în  capul  unghiului  pe  Hristos,  Mântuitorul. 

Arhim.  P.  MORUŞCA. 

* 

NICOLAE  BERDIAEFF:  Esprit  et  liberte,  traducere  din 
ruseşte  de  I.  P.  şi  H.  M.,  „Je  sers",  Paris  1933.  Pag.  378,  fr.  24 

Cine  urmăreşte  mai  deaproape  urmările  revoluţiei  ruseşti, 
întâlneşte  un  fenomen  interesant:  aproape  toţi  refugiaţii  ruşi, 
intelectuali  de  rasă  şi  mai  puţin  intelectuali,  profesori,  medici, 
ofiţeri,  muncitori,  etc.  marchează  în  viaţa  lor  un  creştinism  de 
concepţie,  caracterizat  prin  adâncimea  şi  intensitatea  trăirii  lui. 
Fiecare  ţine  să  adaoge  ca  o  notă  caracteristică  fiinţii  şi  ca¬ 
racterului  lui  un  anumit  punct  de  vedere  —  foarte  spiritualizat 
—  despre  lume  şi  viaţă.  Poate  că  Ia  aceasta  a  contribuit  şi 
nostalgia  după  pământul  scump  al  ţării  lor  şi  perspectiva 
ideală  prin  care  văd  cerul  nou  şi  pământul  nou  al  schimbatei 
dor  împărăţii.  Despre  aceste  aspiraţii  şi  situaţii  de  fapt  a  refu- 

giaţilor  ruşi  a  publicat  proî.  A.  Miroglio  in  revista  „Cahiers  de  la 
nouvelle  journee"  1827,  Nr.  8,  un  articol  interesant:  „L’emi- 
gration  russe“.  Despre  el  ne  vom  ocupa  poate  altădată. 

Aici  ne  vom  mărgini  a  accentua  doar  sumar  mişcarea  înce¬ 
pută  şi  susţinută  de  vestitul  profesor  de  filosoîie  creştină  la  facul¬ 
tatea  de  teologie  ortodoxă  din  Paris,  Nicolae  Berdiaeff.  Vechiul 
elev  al  marelui  F  Dostoievski,  liberul  cugetător  ce  susţinuse  în 
tinereţe  socialismul,  azi  animatorul  şcoalei  pnevmatice  şi  înte¬ 
meietorul  revistelor  „La  voie"  şi  „Orient  und  Occident",  a  pu¬ 
blicat  anul  acesta  în  limba  franceză  opera  sa  fundamentală,  la 
care  lucrase  încă  de  prin  1911  şi  care  a  fost  deja  de  mult 
tradunâ  în  limba  germană  sub  titlul :  „Philosophie  des  freien 
Geistes".  Am  semnalat  în  „Telegraful  Român"  Nr.  61/1933  ca¬ 
pitolele  şi  esenţia  acestui  sistem  original  de  filosoîie, 1  aşa 
încât  aici  mă  mărginesc  a  accentua  însemnătatea  problemelor 
pe  care  le  atacă. 

Dacă  „Ortodoxia"  lui  Bulgakoff  e  cea  mai  bună  dog¬ 
matică  ortodoxă,  aşa  cum  o  concep  Ruşii,  atunci  „Eşprit  et 
liberte"  e  cea  mai  bună  explicare  a  ei,  cea  mai  bună  explicare 
raţională  a  dogmei  şi  a  vieţii  în  Christos,  carte  menită  să 
împace  filosofia  cu  teologia. 

In  ziua  de  azi,  când  omul  se  împrăştie  atât  de  iremediabil 
spre  realităţile  lumii  de  dincoace,  când  conştiinţa  lui  par’că  nu-i 
mai  serveşte  ca  antenă  de  contact  cu  Dumnezeirea,  isvorul  şi 
ţinta  întregii  existenţe,  când  creştinismul  a  ajuns  pentru  marea 
majoritate  a  credincioşilor  un  ritualism  festiv,  lipsit  de  adâncime 
şi  intensitate  —  cartea  aceasta  vine  să  strige  la  ureche  cre¬ 
ştinului:  Nu  te  mulţumi  cu  superficialitatea  şi  fariseismul  cre¬ 
dinţa  tale  moştenite  şi  obicinuite,  ci  coboară  cu  gândul  şi  cu 
meditaţie  până  în  subterana  şi  în  profunzimile  intuiţiei  sale,  sin¬ 
gurul  loc  de  unde  vei  putea  stoarce  mierea  ce  va  potoli  foamea 
sufletului  tău !  Sparge  pojghiţa  credinţei  tale  de  suprafaţă  şi 
prelungeşte  metafizic  rădăcinile  convingerilor  tale  intime,  revino 
la  contactul  tău  direct  cu  Dumnezeu,  căci  altfel  te  fură  alune¬ 
cările  spre  egoismul  şi  suficienţa  lumii  acesteia !  încearcă 
această  carte  şi  vei  vedea  că  nu  te  vei  înşela.  Creştinismul 
tău  va  creşte  şi  va  spori  tot  mai  mult.  T.  BODOGAE 

* 

Tihamer  T6th:  ICH  GLAUBE,  Predigten.  Ins  Deutsche 
ubertragen  von  P.  Bruno  Maurer  O.  S.  B.  Herder  &  Freiburg  i. 
Br.  1933.  Pag.  209  M.  3. 

— :  DER  GROSSE  GOTT,  Predigten.  Ins  Deutsche  iiber- 
trangen  von  P.  Bruno  Maurer  O.  S.  B.  Herder  &  Freiburg  i.  Br. 
1933.  Pag.  276  M.  3'60. 

Autorul  acestor  două  cărţi  este  profesor  Ia  Universitatea 
din  Budapesta  şi  predicatorul  tineretului  universitar  din  capitala 

1  Vezi  şi  traducerea  uuui  capitol  din  această  carte  „Teosofia  şi. 
gnoza"  în  „Telegraful  Român"  Nr.  62  şi  următorii,  tot  de  subsemnatul. 

Ungariei.  Escelentele  sale  însuşiri  în  acest  domeniu  l-au  învred¬ 
nicit  să  ajungă  şi  conferenţiarul  religios,  consacrat,  al  staţiunii 
de  radiodifuziune  din  Budapesta. 

Primul  volum  —  Ich  glaube  —  ne  desvăluie  nesecatele 
comori  ale  credinţei  creştine  şi  binecuvântările  ei  pentru  omul 
singuratic  şi  pentru  obşte  de  opotrivă.  In  acelaş  timp  ne  zu¬ 
grăveşte  şi  mizeria  sufletească  a  omului  necredincios.  Volumul 
poate  fi  considerat  ca  un  admirabil  capitol  introductiv  la  o 
apologetică  creştină.  Expunerea  este  ţinută  într’un  ton  destul 
de  popular,  pentruca  gândurile  să  poată  fi  înţelese  de  orice 
intelectual.  Dar  ceeace  alcătueşte  însuşirea  de  căpetenie  a 
acestei  cărţi  sunt  admirabilele  pilduiri  în  care  autorul  îşi  îmbracă 
ideile,  pilduiri  scoase  din  viaţa  concretă,  cotidiană.  Tonul 
espunerii  este  cald  —  pe  alocurea  chiar  patetic.  Fiindcă  scopul 
autorului  —  ca  al  oricărui  predicator  —  nu  este  să  înveţe  numai 
pe  ascultător  sau  cititor,  ci  să-l  convertească,  să-l  întărească 
în  credinţa  din  care  izvoresc  faptele  creştineşti. 

Aceleaşi  însuşiri  le  vădeşte  volumul  al  doilea  de  predici 
—  Der  grosse  Gott  —  al  cărui  cuprins  îl  formează  expunerea, 
pe  cât  de  limpede  pe  atât  de  caldă  şi  plină  de  vioiciune,  a 
adevărurilor  din  primul  articol  al  Crezului. 

Buna  primire  de  care  s’au  învrednicit  aceste  două  cărţi  a 
determinat  pe  traducător  să  promită  tâlcuirea  in  limba  germană 
şi  a  altor  volume  de  predici,  datorite  aceluiaş  mare  predicator 
al  Ungariei  contemporane.  n.  colan. 


($  5) 

f  IOSIF  AL  CARANSEBEŞULUI.  In  ziua  de  Marţi  11  Iulie 
1933  s’a  stins  din  viaţă  în  vârstă  de  75  de  ani  venerabilul 
episcop  Dr.  Iosiî  Traian  Bădescu,  al  Caransebeşului. 

Născut  în  anul  1858  în  comuna  Şipotul  Vechiu  din  Banat, 
dintr'o  veche  familie  preoţească,  defunctul  şi-a  făcut  studiile 
la  şcoala  primară  din  Orşova,  la  gimnaziile  din  Caransebeş, 
Lugoj  şi  Segedin,  la  Universitatea  din  Pesta  (filozofie  şi  drept) 
şi  ia  Facultatea  de  teologie  din  Cernăuţi  unde  în  1889  ia  doc¬ 
toratul  în  teologie.  In  acelaş  an  este  numit  secretar  al  Consi- 
storului  ortodox  din  Caransebeş.  In  1890  e  hirotonit  întru  diacon, 
In  1899  întru  presbiter,  iar  în  1902  întră  în  tagma  monahală.  In 
1903  fericitul  episcop  Nicoiae  Popea  îl  hirotoneşte  întru  proto- 
sincel.  Ani  de-a  rândul  a  îndeplinit  şi  slujba  de  consilier  refe¬ 
rent  şi  de  casier  al  Consistorului.  In  1909  a  fost  ales  episcop 
al  Caransebeşului.  Regele  Ungariei  însă  din  motive  de  ordin  politic 
nu  l-a  confirmat.  Un  an  şcolar  (1917  18)  a  fost  şi  director  al  Institu¬ 
tului  teologic,  la  care  a  predat  şi  studiul  Dogmaticei  şi  al  Exe¬ 
gezei  Noului  Testament.  In  1919  a  fost  hirotesit  arhimandrit  de 
către  I.  P.  S.  S.  Mitropolitul  Primat  Dr.  Miron  Cristea.  In  8/21 
Martie  1920  a  fost  ales  a  doua  oară  episcop  al  eparhiei  Caran¬ 
sebeşului.  Alegerea  fiind  confirmată  de  M.  S.  Regele  Ferdi- 
nand  I.  al  României  întregite  arhimandritul  Iosif  Badescu  a  fost 
sfinţit  şi  instalat  în  demnitatea  de  episcop  în  ziua  de  27  Sep¬ 
temvrie  1920,  păstorindu-şi  cu  vrednicie  şi  devotament  eparhia 
ce  i  sa  încredinţat,  până  la  data  când  Domnul  l-a  chemat  la  sine. 

* 

CONGRESUL  „ASTREI“  LA  BRAŞOV.  In  zilele  de  8, 9  şi 
10  Septemvrie  a.  c.  a  avut  Ioc  la  Braşov  congresul  anual  al 
venerabilei  societăţi  culturale  „Astra*  dela  Sibiu.  Prezenţa  M.  S. 
Regelui  Carol  II-lea,  a  arhiereului  Vasile  de  Răşinar,  a  episco¬ 
pului  unit  Alexandru  Nicolescu  dela  Lugoj  şi  a  câtorva  mini¬ 
ştrii,  a  dat  acestui  congres  o  strălucire  şi  o  importanţă  excep¬ 
ţională. 

In  dimineaţa  zilei  de  8  Septemvrie  s’a  săvârşit  Sfânta 
Liturghie  în  biserica  ortodoxă  a  Sfintei  Adormiri  din  Braşov- 
Cetate,  de  către  P.  S.  S.  arhiereul  Vasile  înconjurat  de  un  nu¬ 
meros  sobor  de  preoţi.  La  sfârşitul  Sfintei  Liturghii  P.  S.  S.  a 
TOStit  o  înălţătoare  predică,  ascultată  cu  multă  luare  aminte  de 
obştea  creştinească.  A  urmat  apoi  slujba  invocării  Duhului 
Sfânt  pentru  lucrările  „Astrei“  şi  un  parastas  pentru  odihna  su¬ 
fletelor  răposaţilor  preşedinţi  ai  „As trei". 

Şedinţa  solemnă  de  deschidere  a  congresului  s’a  ţinut  la 
ora  12  în  spaţioasa  sală  a  teatrului  „Astra",  tixitâ  de  un  număr 
imens  de  lume  venită  din  oraş  şi  din  toate  părţile  Ardealului. 

A  urmat  seria  cuvântărilor  în  următoarea  ordine: 

Prof.  Iuliu  Moldovan,  preşedintele  „Astrei",  Dimitrie  Guşti, 
ministrul  Instrucţiunei  şi  al  Cultelor,  Prea  Sfinţitul  Vasile  de 
Răşinari,  vicar  arhiepiscopesc  din  Sibiu,  Prea  Sfinţitul  Alexandru 
Nicolescu,  episcop  gr.  cat  din  Lugoj,  Prof.  Sextil  Puşcariu, 
membru  al  Academiei  Române,  Prof.  Iuliu  Haţiegan  dela  Uni¬ 
versitatea  din  Cluj,  Dl  Dr.  I.  Voicu,  primarul  Braşovului  şi  Dr. 
I.  Căliman,  preşedintele  pespărţământului  Braşov  al  „Astrei“. 

Seria  cuvântărilor  a  încheiat-o  M.  S.  Regele  Carol  II-lea 
cu  un  înălţător  discurs  ascultat  de  cei  prezenţi  în  picioare  şi 
acoperit  de  îndelungate  ovaţii. 

S’au  ales  apoi  comisiuniie  pentru  examinarea  raportului 
general,  al  gestiunii  financiare  şi  al  înscrierilor  de  membrii  noi. 

După  şedinţa  solemnă  M.  Sa  Regele  împreună  cu  membrii; 
congresului  au  vizitat  expoziţia  retrospectivă  a  scrisului  româ¬ 
nesc  din  Ardeal,  aranjată  cu  multă  pricepere  de  Dl  Prof.  I. 
Colan,  secretarul  despărţământului  Braşov  al  „Astrei“  şi  de  către 
d-na  Căliman,  precum  şi  expoziţia  de  vânătoare  din  sala  de 
şedinţe  a  Camerei  de  comerţ. 

La  ora  U/z  a  avut  loc  un  banchet  la  cercul  militar  din 
localitate. 

După  masă,  la  ora  3,  a  defilat  cortegiul  «Şoimilor  Carpa- 
ţilor"  şi  grupurile  etnograiice  ale  comunelor  Săcele,  Râşnov, 
Zămeşti,  Poiana-Mărului,  Satulung,  Stupini  şi  Braşov.  Defilarea 
s’a  desfăşurat  în  piaţa  Braşovului  în  cadre  impresionante  şi  de 
o  frumseţe  rară.  După  defilare  mulţimea  din  piaţă  a  ascultat  o 
înţeleaptă  cuvântare  a  părintelui  Ioan  Agârbiceanu.  Seara  a 
avut  loc  reprezentarea  celor  două  piese  muzicale  „Şezătoarea" 
de  Tiberiu  Brediceanu  şi  „Craiu  nou"  de  C.  Porumbescu.  A 
fost  o  înălţătoare  seară  românească. 

A  doua  zi  dimineaţa  la  ora  8  a  urmat  consfătuirea  pre¬ 
şedinţilor  de  despărţăminte  ai  Astrei.  Dl  Prof.  Silviu  Ţeposu 
şi-a  citit  referatul  despre  colaborarea  societăţilor  culturale  cu 
„Astra",  iar  dl  prof.  I.  Haţieganu,  referatul  despre  „Şoimii  Car- 
paţilor".  La  ora  10  s’a  ţinut  a  doua  şedinţă  plenară  a  congre¬ 
sului  în  care  s’au  discutat  rapoartele  Comitetului  Central 
şl  alte  chestiuni  în  legătură  cu  buna  îndrumare  a  activităţii 
venerabilei  societăţi  culturale.  Seara  a  avut  loc  în  teatrul 
„Astra"  un  concert  simfonic  (orchestră,  cor  şi  solişti)  cu  strălu¬ 
citul  concurs  al  Domnului  Gheorghe  Florescu  şi  al  Doamnei 
Valentina  Creţoiu  dela  Opera  regală  din  Bucureşti.  Orchestra, 
corul,  da  şi  soliştii  şi  mai  ales  măieştrii  Brediceanu  şi  Bobescu 
au  fost  îndelund  ovaţionaţi 

Congresul  dela  Braşov  a  fost  o  strălucită  sărbătoare  a 
culturii  româneşti.  NECULCE. 

NOTE  ŞI  INFORMAŢII. 

LA  încheierea  revistei,  când  primul  nostru  articol  era  tipărit, 
■aflăm  cu  o  justificată  bucurie,  că  Colegiul  electoral  pentru 
întregirea  celor  trei  eparhii  vacante  —  a  Huşilor,  Ismailului  şi 
Caransebeşului  —  a  fost  convocat  pe  zilele  de  19,  20  şi  21 
Octomvrie  a.  c.,  la  Bucureşti. 

împreună  cu  întreaga  obşte  ortodoxă  dorim,  ca  Duhul 
Sfânt  să  lumineze  cugetul  şi  mintea  membrilor  acestui  Colegiu, 
pentruca  în  fruntea  eparhiilor  văduvite  să  ajungă  cei  mai  vrednici 
şi  mai  devotaţi  fii  ai  Bisericii  noastre. 

* 

AM  arătat,  într’unul  din  ultimii  numeri  ai  revistei  noastre, 
dorinţa  nestăpânită  a  unor  teologi  uniaţi  de  a  modifica  pe’n- 
delete  cultul  bisericii  lor,  introducând  în  el  anumite  elemente 
romano-catolice  cum  sunt:  înghenunchieri  neobicinuite  la  noi, 
litanii  occidentale,  cultul  inimii  lui  Isus  etc.  Am  arătat  mai  de¬ 
parte,  că  făcând  acest  lucru,  biserica  unită  va  ieşi  până  şi  din 
cadrul  rezervelor  în  care  s’a  încadrat  la  „unire"  episcopul  schis¬ 
matic  Atanasie,  iar  poporul  credincios  va  trage  consecinţele  fi¬ 
reşti  din  această  transformare  a  rânduielilor  bisericeşti  în  care 
s’a  pomenit. 

Acelaş  lucru  l-a  arătat,  mai  pe  larg,  în  „Telegraful  Român" 
părintele  diacon  Nicolae  Popoviciu,  profesor  la  Academia  teo¬ 
logică  „Andreiană".  „Unirea"  din  Blaj  a  ţinut  să  răspundă  la 
aceste  constatări,  aşa  cum  a  putut.  Părintele  N.  Popoviciu  re¬ 
vine  asupra  chestiunii  într’o  replică  pe  cât  de  masivă,  pe-atât 
de  documentată  şi  cu  una  cu  alta  s’a  încins  o  polemică  dintre 
cele  mai  interesante  între  d-sa  şi  redactorii  „Unirii",  asupra  tu¬ 
turor  deosebirilor  cardinale  dintre  ortodoxie  şi  neopapistaşism. 
Tinărul  prufesor  al  Academiei  noastre  teologice  a  avut  prilejul 
să-şi  dovedească  larga  informaţie  teologică  de  care  dispune, 
logica  stringentă  de  care  e  capabil  să  facă  uz  şi  supleţea  cu 
care  e  în  stare  să  se  mişte  într’o  polemică  dificilă.  Câtă  vreme 
maaarii  teologi  ai  Blajului  au  ajuns  de  câtevaori  în  lamentabila 
situaţie  de  a  se  scuza  pe  Ia  „Telefon",  că  nu  le-a  sosit  încă 
hârtia  pe  care  să-şi  tipărească  răspunsul.  De  fapt  noi  am  în¬ 
ţeles  pana  în  care  ajunseseră :  Nu  Ie  sosise  încă  maldărul  de 
cărţi  din  Apus,  cărţi,  cari  dacă  nu  le  da  putinţa  de  a-şi  apăra 
punctul  de  vedere,  le  îmbia  măcar  mijloace  tehnice  de  a  mi¬ 
stifica  adevărul. 

Noi  nu  ne  bucuram  de  sărăcia  duhovnicească  a  polemi¬ 
ştilor  „Unirii".  Ne  bucurăm  însă  că  părintelui  N.  Popoviciu  i  s’a 
dat  prilejul  să  elucideze  de  astădată  măcar  sumar  o  seamă  de 
probleme  dogmatice,  pe  cari  —  după  informaţiile  noast  e  — 
le  va  trata  la  timpul  său  pe  larg,  într’o  serie  de  studii.  Dovadă : 
voluminosul  studiu  apărut  de  curând  sub  titlul  „Epicleza  euha- 
risticâ",  despre  care  vom  vorbi  în  numărul  viitor  al  revistei 
noastre. 

* 

CONGRESUL  Asociaţiei  generale  a  clerului  ortodox  român 
este  convocat  pe  data  de  28  şi  20  Noemvrie  a.  c.  la  Bucureşti. 
La  ordinea  zilei  vor  fi  puse  următoarele  chestiuni:  1.  Poziţia 
Bisericii  ortodoxe  române  faţă  de  celelalte  culte.  2.  Votarea 
Regulamentului  desvoltător  al  Statului  Asociaţiei  generale.  3. 
Darea  de  seamă  asupra  activităţii  comitetului  central.  4.  Ale¬ 
gerea  noului  comitet  al  Asociaţiei. 

* 

„GRUPAREA  profesorilor  de  îilosoîie  din  Bucureşti"  a 
adresat  un  memoriu  dlui  D.  Guşti,  ministrul  Instrucţiunii  şi 
cultelor,  cerâd  mai  multă  atenţie  pentru  filosofie,  în  scoalele 
secundare.  Gruparea  filosofică  era  în  drept  să  ceară 
această  reparaţie.  Căci  de  câtva  timp  în  învăţământul  nostru 
bântue  mania  americanizării  prin  sport  şi  alte...  dexterităţi. 
Fireşte,  rodurile  acestei  manii  nu  pot  îi  decât  păgubitoare 
pentru  cultura  formală  a  elevilor  —  cultură  care  încă  nu  trebue 
pierdută  din  vedere.  Până  aici  aplaudăm  deci  gestul  profeso¬ 
rilor  de  filosofie  din  Bucureşti.  Şi  asta  cu  atât  mai  mult,  cu 
cât  religia  şi  filosoîia  au  atâtea  puncte  de  contact,  atâtea  motive, 
deci,  de  a  se  sprijini  reciproc. 

Nu  mai  aplaudăm  însă  pe  profesorii  de  filosofie  din  Bucu¬ 
reşti,  când,  în  apelul  adresat  colegilor  lor,  se  plâng  că  mult 
iubita  lor  disciplină  filosofică  este  desconsiderată,  câtă  vreme 
„studiile  de  apologetică  invadează  şi  tind  să  clericatizeze  liceele 
româneşti". 

Ei,  bine,  filosofii  noştri  bucureşteni  aici  „au  vărsat  şuştarul"... 
dupăce  o  începuseră  aşa  de  bine.  Fiindcă  pentru  d-lor  o  singură 
oră  săptămânală  de  apologetică  în  clasa  VII  (atât  e  în  programa 
analitică!)  însemnează  „clericalizarea  liceelor  româneşti".  Va 
admite  orice  om  de  bine,  că  această  intrepretare  —  departe 
de  a  fi  filosofică  —  este  pur  şi  simplu  aiuristică.  De  aceea 
aşteptăm  rectificarea  acestei  atitudini,  pe  care  suntem  con¬ 
vinşi  că  nu  o  aprobă  nici  distinsul  filosof  şi  profesor  universitar 
Ion  Petrovici,  nici  marea  majoritate  a  profesorilor  de  filosofie 
din  ţară. 

* 

SCRISUL  dlui  profesor  universitar  I.  Gh.  Savin  îl  citesc 
bucuros  oricând.  Chiar  şi  atunci  când  în  anumite  chestiuni  nu 
sunt  de  acord  cu  d-sa.  II  citesc  bucuros  între  altele  şi  pentru 

motivul,  că  acest  scris  este  totdeauna  vioiu,  cu  nerv  —  o  notă 
pe  care  o  întâlneşti  destul  de  rar  în  scrisul  teologilor  noştri. 

Iată  pentruce  am  urmărit  cu  un  deosebit  interes  şi  seria 
de  articole  pe  care  a  publicat-o  d-sa  în  revista  bisericească 
„Viitorul"  (numerii  17 — 19  din  1933)  sub  titlul  „Pentru  complec- 
tarea  vacanţelor  episcopale". 

Pledând  pentru  necesitatea  modificării  într’un  anume  sens 
a  Statututului  de  organizare  a  Bisericii  noastre,  dl  I.  Gh.  Savin 
spune  că  „într’un  stat  naţional:  Biserică,  Stat  şi  Suveran  or¬ 
todox  se  confundă  în  una  şi  aceeaş  unitate".  De  sigur  dl  Savin 
înţelege  aici  mai  ales  Statul  românesc.  Dacă  ceeace  spune 
distinsul  profesor  universitar  este  un  postulat  —  d-sa  are  drep¬ 
tate.  Aşa  ar  trebui  să  fie.  Dacă  însă  d-sa  face  o  constatare  cu 
privire  la  situaţia  dela  noi,  constatarea  nu  corespunde  realităţii. 
La  noi  statul,  reprezentat  prin  guvern,  nu  intră  deloc  in  aceeaş 
unitate  cu  Biserica  neamului.  El  nu  se  arată  ortodox  în  faptele 
sale,  cum  ar  pretinde-o  constituţia  ţării  în  care  este  înscrisă 
dominanţa  Bisericii  ortodoxe;  nu  este  nici  măcar  aconfesional, 
cum  anumiţi  politician!  şi  anumite  confesiuni  minoritare  pretind 
că  trebue  să  fie  Statul  —  ci  e  pur  şi  simplu  antiortodox.  Do¬ 
vadă  ofensele  ce  i  s’au  adus  Bisericii  şi  clerului  ei  de  pe  banca 
ministerială  sub  guvernarea  francmasonă  a  dlui  Argetoianu,  şi 
dovadă  tratamentul  bugetar  de  care  este  împărtăşită  instituţia 
sacră  în  timpul  din  urmă  de  toate  guvernele  ţării. 

Deci  statul  „naţional"  român  se  identifică  mai  degrabă  cu 
interesele  oculte  ale  francmasoneriei  internaţionale,  sau  cu  in- 
terele  mai  străvezii  ale  catolicismului  habsburgic.  Cu  ale  orto¬ 
doxiei  însă  nu.  O  spunem  cu  durere,  dar  trebue  s’o  spunem. 
Fiindcă  e  singura  constatare  Justa  pe  care  o  putem  face  jude¬ 
când  statul  românesc  după  faptele  reprezentanţilor  săi  din  tre¬ 
cutul  apropiat  şi  din  zilele  noastre.  N.  c. 

* 

PENTRU  cel  care  petrece  vara  la  băi,  o  biserică  sau  o 
capelă  este  un  mediu  plin  de  reconfortare  sufletească.  Mai  ales 
pentru  cei  suferinzi.  In  liniştea  sfântă  ce  străjueşte  în  preajma 
unui  sfânt  altar,  sufletul  se  regăseşte  şi  se  întâlneşte  cu  Dumnezeu 
aşa  de  uşor.  Un  astfel  de  prilej  au  avut  unii  dintre  vizitatorii 
şi  locuitorii  băiilor  Bazna  (jud.  Târnava  mică),  unde,  din  iniţiativa 
inimosului  protopop  Gheorghe  Opreanu  şi  cu  sprijinul  dlui  Dr. 
Ilarie  Holom,  membru  al  adunării  noastre  eparhiale  şi  prefect 
al  judeţului  Târnava  mică,  s'a  înfiinţat  în  vara  aceasta  o  capelă 
frumoasă.  In  Dumineci  şi  sărbători  au  liturghisit  în  ea  preoţii 
din  satele  învecinate.  N’ar  strica  însă,  dacă  la  vara  viitoare 
s*ar  putea  face  slujbe  în  fiecare  zi,  şi  chiar  şi  utrenie  şi  vecernie. 
Şi  mai  ales  —  început  şi  încurajat  lucrul,  cu  propagandă  bună 
s’ar  ajunge  departe.  T  B. 

